Šta treba da znaš o svojoj ženi — Wannabe Man\nŠta treba da znaš o svojoj ženi\nOvaj kratak spisak treba da ti posluži kao podsetnik, nad kojim ćeš se povremeno preslišati. Koliko god nekoga poznajemo, uvek postoje neke stvari koje čujemo prvi put, ako ga pitamo, ili koje ne znamo, a mislimo da znamo, jer smo svoje ubeđenje uzeli zdravo za gotovo, umesto da tražimo informaciju. I kad sa nekim provedeš godine i decenije pod istim krovom, možda ne znaš neke osnovne i ključne stvari o osobi koju smatraš da poznaješ kao sebe samog. Ovo su najvažnije stvari koje treba da znaš o svojoj ženi, a ako ih ne znaš, nikada nije kasno da saznaš, da ih uzmeš u obzir i koriguješ svoje ponašanje u odnosu na nova saznanja.\nŽenama treba sve – i pažnja i nežnost i strast i podrška i poverenje i konkretna svakodnevna pomoć. Ali ako razmišljaš o tome koliko je ona zahtevna, ili koliko je zadovoljna onim što si u stanju da joj pružiš, jer se ne žali i ništa ne traži otvoreno, zapitj se da li stvarno znaš šta joj najviše treba? Sa čim se bori? Šta je opterećuje? Šta joj loše ide i mrzi to da radi i mogao bi da je toga bar povremeno rasteretiš? Možda joj treba mir i odmor, u nekim određenim momentima u danu, možda joj ponekad treba da preuzmeš sve kućne obaveze, a ponekad joj je najpotrebnije da se pomeriš i da te nema – da joj ne smetaš i ne prekidaš je kad uzme nešto da radi. Postoji jedno čarobno pitnje, koje glasi “kako bih mogao da ti pomognem u ovom trenutku?” A kad dobiješ odgovor, poslušaj ga, makar taj odgovor glasio “ne obraćaj mi se narednih sat vremena”.\nŠta treba da činiš da bi se osećala voljenom\nOdnosno, koji je njen jezik ljubavi. Možda najviše voli da je iznenadiš nekim sadržajem ili poklonom, a možda da odradiš deo kućnih poslova, a da ona to uopšte ne traži od tebe. Saznaj šta tvojoj ženi pruža osećaj da je voljena i poštovana – lepo je pitaj, verovatno će umeti da ti kaže, čak i ako je zbunjena pitanjem. A zatim praktikuj to, iako to možda nije način na koji je tebi najlakše da joj izraziš ljubav i poštovanje.\nPower couple @prestigious.male\nA post shared by Men's Confidence (@mens_confidence) on Jun 28, 2018 at 1:06am PDT\nKljučne reči Brankica Miloševićmagazin za muškarcemuški magazinmuško-ženski odnosiŠta treba da znaš o svojoj ženiWannabe Manžene


Ruskim zvaničnicima u parlamentu zabranjen iPad - SandzakHaber.Net , Sandžačke Internet Novine !\nNaslovna Vijesti Ruskim zvaničnicima u parlamentu zabranjen iPad\nRuskim zvaničnicima u parlamentu zabranjen iPad\nOd Redakcija - 26. Marta 2014. 0 54 Podeli na Fejsbuku\ntweet Vlada Ruske Federacije je zabranila upotrebu Appleovih tablet računara “iPad” u njenim ministarstvima i agencijama iz sigurnosnih razloga, prenio je medijima Nikolaj Nikiforov, ministar komunikacija i masovnih medija.\nRuska novinska agencija Itar-Tass prenosi da se ruska vlada od američkih iPada okrenula ka Samsungovim tabletima.\n“Samsungovi tableti su uređaji sa posebnom zaštitom i mogu koristiti za obradu povjerljivih podataka. Neke od informacija koje prođu sjednicama kabineta su povjerljive, pa Samsungovi uređaji u potpunosti zadovoljavaju naše zahtjeve, jer su podvrgnuti striktnom certificiranju,” kazao je ministar.\nMinistar je kazao kako se ovaj potez ne može dovoditi u vezu sa sankcijama protiv Applea, jer se desio nedavno.\nMeđutim, zabrana je uslijedila nakratko po najavi SAD-a i EU da će nametnuti sankcije ruskim zvaničnicima.\nRusija je i zvanično anektirala Krim od Ukrajine, nakon referenduma održanog 16. marta, u kome se 96,7 posto onih koji su pristupili referendumu očitovalo za priključivanje Ruskoj Federaciji.\nSjedinjene Američke Države i druge zemlje zapada ocijenile su ovaj referendum nezakonitim. SAD i EU su najavile sankcije ruskim dužnosnicima i njihovim najbližim krugovima. Među njima je i šef kabineta ruskog predsjednika Vladimira Putina. Najavljene su i sankcije ključnim ruskim ekonomskim sektorima.\nSvim sankcionisanim licima je zabranjeno poslovanje u SAD-u ili sa američkim poduzetnicima ili kompanijama. Njihova sredstva u SAD-u su zamrznuta.\nEvropska unija je takođe proširila listu sankcionisanih lica. Francuska je otkazala vojnu saradnju sa Moskvom, dok je Njemačka ruskoj vojsci obustavila isporuku odbrambenih sistema i opreme za obuku:\ntweet Prethodni tekstObama: Rusija je usamljenaSledeći tekstDačić je ljut – Odstupanje od stava SPS pokušaj mog rušenja Redakcija\tPOVEZANE OBJAVEVIŠE OD AUTORA


Obrnuta diskriminacija - Tetka\nHome / Kafa sa tetkom / Obrnuta diskriminacija\nLouisa Stokes / FreeDigitalPhotos\n20. sep 2011.\tin Kafa sa tetkom Leave a comment\nU jednom vrtiću u Stoklholmu trideset troje dece uzrasta od jedne do šest godina vaspitavaju novom metodom koja ne pravi razliku između rodnog identiteta. Dečacima i devojčicama se ne obraćaju kao – devojčice, dečko, mala, mali, već za sve njih koriste neutralnu imenicu “koka” (hen).\nProgram potpuno isključuje roze i plavu boju kao i klasične bajke kao što su “Pepeljuga” i “Snežana i sedam patuljaka” jer smatraju da se u njima potencira stereotipna rodna uloga žena.\nU vrtiću smatraju da su stvorili ambijent bez ikakvih predrasuda o muškom i ženskom polu i da time deci pružaju mogućnost da se sami identifikuju kad odrastu, kao muškarci ili kao žene, odnosno da budu ono što žele da budu a ne ono što im nameću stereotipi samo zbog toga što su rođeni kao devojčice ili dečaci.\nOvaj način vaspitanja je naišao na veliku osudu, osoblje vrtića je optuženo da su stvorili specifičan “koncentracioni logor” u kome kontrolišu umove dece. Takođe su ih optužili da u borbi protiv seksualne i rasne diskriminacije vrše obrnutu diskriminaciju time što deci ne omogućavaju da se polno i rodno odrede, što će, smatraju, u budućnosti ovoj deci, kad već budu odrasla, biti najveći problem.\nPrevious: Najmlađa osoba sa problemom polnog identiteta\nNext: Da li biste pristale na sve zarad lepote\nOpra Vinfri, jedna od najuticajnijih žena u svetu


Ubistvo Olivera Ivanovića - Blic Online\nTAČIJEV I RAMIN DRUG S INTERPOLOVE POTERNICE Ko je drugi član CRNOG DVOJCA SA KOSOVA koga sumnjiče za ubistvo Olivera Ivanovića\nŠvercovanje droge, Interpolova poternica i falsifikovanje ličnih dokumenata, samo su neke od pojedinosti iz biografije kontroverznog biznismena Lirima Zeke, čije ime se, zajedno sa drugim Albancem sa Kosova, Florimom Ejupiem, dovodi u vezu sa ubistvom Olivera Ivanovića.\n"SVI SU ZNALI DA JE KRIV ZA BOMBAŠKI NAPAD NA NIŠ EKSPRES" Ko je Florim Ejupi, Albanac koga dovode u vezu sa ubistvom Olivera Ivanovića\nFlorim Ejupi, kosovski Albanac koji je optužen za podmetanje bombe pod autobus "Niš-ekspresa" i aktivni učesnik pogroma na KiM 2004 godine, je lice koje se dovodi u vezu sa ubistvom lidera GI SDP Olivera Ivanovića.\nMinistarstvo pravde Srbije upravo je prosledilo Prištini opsežan izveštaj i odgovarajuće zapisnike sa saslušanja lica u vezi sa ubistvom Olivera Ivanovića, izjavila je danas ministarka pravde Nela Kuburović.\nMinistarka pravde Nela Kuburović izjavila je danas da je u istrazi o ubistvu Olivera Ivanovića, Tužilaštvo za organizovani kriminal ispunilo sve što je traženo.\n"Iako je Srbija više puta tražila da njeni istražni organi budu zvanično uključeni u istragu ubistva lidera Gradjanske inicijative SDP Olivera Ivanovića, prištinske vlasti su to uvek odbijale", izjavio je za ministar unutrašnjih poslova Nebojša Stefanović.\nČetiri meseca nakon ubistva Olivera Ivanovića istraga tapka u mestu, a umesto hapšenja ubica i nalogodavaca, malo-malo pojavljuju se nove nelogičnosti u ovom slučaju. Poslednja je da kamere, postavljene na sedištu njegove stranke, nisu radile u trenutku ubistva i da su proradile 10 minuta kasnije.\nIstražitelji sa Kosova i Metohije svojim kolegama u Beogradu još nisu dostavili najbitnije podatke o ubistvu Olivera Ivanovića, iako su od zločina prošla puna četiri meseca.\nKosovsko Specijalno tužilaštvo saopštilo je danas da još nije analiziralo predmet Oliver Ivanović, te da u ovoj fazi istrage ne može da objavljuje informacije o njegovom ubistvu.\nBeograd nema novih podataka o istrazi ubistva lidera GI "Srbija, demokratija, pravda" Olivera Ivanovića, kaže ministarka pravde Nela Kuburović.


Ministarstvo za rad, socijalnu politiku, raseljena lica i izbjeglice KS obezbjedilo sredstva za nabavku motornog vozila Caddy\nODJEL B URLENIKE – IDEJNI PROJEKAT\nKako izvršiti smještaj\nKako pomoći zavodu\nMinistarstvo za rad, socijalnu politiku, raseljena lica i izbjeglice Kantona Sarajevo kontinuirano pruža podršku ustanovama socijalne zaštite u procesu deinstitucionalizacije.\nTako se, prilikom ranije posjete Zavodu Drin, ministrica za rad, socijalnu politiku, raseljena lica i izbjeglice Kantona Sarajevo, Ivana Prvulović, upoznala sa aktivnostima u Zavodu, strategijom razvoja, te planiranim projektima. Tom prilikom je direktor Zavoda, Adis Ramić, ministrici Prvulović, na njenu inicijativu, izdvojio jedan od prioritetnih projekata, a to je nabavka dostavnog vozila, kako bi se pokrile potrebe zavodskih stambenih jedinica u lokalnoj zajednici.\nMinistrica Prvulović na sastanku je obećala u što skorije vrijemo obezbjediti sredstva za nabavku vozila Caddy cargo, koji je neophodan za potrebe dostave terapije, hrane, odjeće, higijenskih i drugih potrepština u izdvojene jedinice iz centralne zgrade Zavoda, ali i za druge potrebe korisnika.\nMinistrica Ivana Prvulovi je zaista brzo reagovala, te je u ponedjeljak, 06.decembra 2021. godine, u prostorijama Ministarstva za rad, socijalnu politiku, raseljena lica i izbjeglice Kantona Sarajevo, potpisan Ugovor o finansiranju nabavke motornog vozila za našu ustanovu. Ugovor potpisan od strane Ministarstva, koga zastupa ministrica Radulović i Zavoda Drin, koga zastupa direktor Adis Ramić. Ministarstvo je obezbijedilo finansijska sredstva u iznosu od 41.428,00 KM za nabavku vozila, koje će dodatno obogatiti i modernizovati vozni park Zavoda, a prije svega poslužiti svojoj svrsi.\nZahvaljujemo se ministrici Prvulović na brzoj reakciji i odobrenim sredstvima za naš Zavod, na dosadašnjoj podršci, njenoj naklonosti i brizi za, možemo slobodno reći, naosjetljiviju kategoriju našeg društva.\nOBAVIJEST O PRIJEMU MESA


Glumci, muzičari i javne ličnosti o Kilersima: Ovakav bend se gleda jednom u životu! Glumci, muzičari i javne ličnosti o Kilersima: Ovakav bend se gleda jednom u životu!\nGlumci, muzičari i javne ličnosti o Kilersima: Ovakav bend se gleda jednom u životu!\n17. juna 2017. — Autor: EXIT\nOstalo je još svega tri nedelje do početka ovogodišnjeg Exita i ujedno spektakla godine uz jedan od najvećih bendova našeg vremena, američku grupu The Killers, koja će u sredu, 5. jula izaći na glavnu binu Petrovaradinske tvrđave. Fantastičnu četvorku iz Vegasa vodeći svetski mediji nazivali su “Jednim od najvećih bendova veka”, “Najvećim američkim rok bendom”, te “Najboljim velikim bendom na svetu”. Vlasnici četiri No.1 albuma i dobitnici čak devet prestižnih nagrada za najbolji svetski rok bend, a na Petrovaradinsku tvrđavu dolaze u okviru ekskluzivne turneje na kojoj će nastupiti u svega desetak zemalja među kojima su SAD, Velika Britanija i Srbija! Svoje uzbuđenje pred dolazak Kilersa sa nama su podelili i brojna poznata lica, među kojima i Anica Dobra, Gordan Kičić, Daško i Mlađa, Marko Nastić, Ivan Jevtović, Bojana Janković, Ana Martinoli, Nemanja Kostić i drugi.\nKilersi su ove nedelje ekskluzivno za BBC objavili i prvi singl sa predstojećeg petog albuma Wonderful Wonderful koji će svetlost dana ugledati ovog leta. Pesma “The Man” je premijerno predstavljena u kultnoj emisiji Annie Mac kao “najvrelija pesma na svetu”, a radi se o hitu pravljenom za velike festivale i stadione! Spot već režira Anton Korbin, poznat po radu sa Depeche Mode i U2, a Kilersi kažu da uskoro stiže, “njihov najpredaniji i najotvoreniji album, krcat zvučnim refrenima i himnama koje će puniti stadione”.\nNoćni simbol Pariza slavi 30 godina u Beogradu: Na No Sleep Festival dolaze Cassius i Lee Burridge!


PL BiH: Najviše navijača na meču FK Borac - FK Rudar Prijedor\n30. November, 18:33\nOpet najviše navijača u Banjaluci: Krajiški derbi uživo pratilo 3.000 gledalaca! 0 Podijeli Podijeli na facebook Podijeli na twitter Podijeli na viber Pošalji na mail\nFudbalski savez Bosne i Hercegovine objavio je podatke o posjetama na stadionima u m:tel Premijer ligi BiH.\nSad već tradicionalno, najviše navijača je gledalo utakmicu u Banjaluci, gdje je Borac savladao Rudar Prijedor u krajiškom derbiju. Na tribinima Gradskog stadiona, prema podacima FS BiH, okupilo se 3.000 gledalaca.\nNa derbiju Krajine, rođendan je proslavila navijčka podgrupa Lešinara sa Starčevice, a na stadion su stigle i gostujuće pristalice, tzv. Alkohol Bojsi, što je sigurno doprinijelo da i ovog puta banjalučki Gradski stadion bude najposjećeniji.\nPoslije Banjaluke, najviše ljubitelja fudbala došlo je na stadion "Mokri dolac" u Posušju - 2.800, gdje je istoimeni domaćin ostvario minimalan, ali vrijedan trijumf nad Leotarom u trci za opstankom.\nSolidnu posjetu imala je i "Grbavica", gdje su fudbaleri Željezničara nadigrali bijeljinski Radnik, a navijači uprkos apelu trenera plavih Tomislava Ivkovića ponovo pjevali pjesmu Dine Merlina: "Zar je to sve što imam ja od tebe".\nNa utakmici Sarajeva i tuzlanske Slobode, bilo je 1.000 navijača na "Koševu", dok se u derbiju kola u kojem su se sastale dvije prvoplasirane ekipe na "Tušnju" okupilo samo 500 gledalaca.\nZrinjski je na tom meču slavio rutinsku pobjedu 0:2 i osvojio jesenju titulu šampiona dva kola prije kraja.\nBorac - Rudar 1:0 (3.000 gledalaca)\nPosušje - Leotar 1:0 (2.800 gledalaca)\nŽeljezničar - Radnik 2:0 (2.448 gledalaca)\nSarajevo - Sloboda 1:0 (1.000 gledalaca)\nTuzla siti - Zrinjski 0:2 (500 gledalaca)\nVelež - Široki Brijeg 1:1 (bez gledalaca zbog kazne Veležu)\nHULIGANI OPET NA DJELU\nŽestok sukob navijača Zrinjskog i Veleža, jedna osoba u kritičnom stanju...


Kragujevac - Uhapšen Kragujevčanin zbog napada na obezbeđenje - Vesti iz Kragujevca i Šumadije - Pressek.rs\nPolicija u Kragujevcu uhapsila je D.T. (1971) iz Kragujevca, zbog postojanja osnova sumnje da je izvršio krivično delo nasilničko ponašanje. On se tereti da je, u jednom marketu u Kragujevcu, napao radnika obezbeđenja koji je posumnjao da kod sebe ima robu koju nije platio.\nDa podsetimo, juče se na društvenim mrežama pojavio snimak tuče u jednom od kragujevačkih tržnih centara. Brojni mediji su tada preneli da je do sukoba došlo zato što osoba sa snimka nije nosila masku, koje su obavezne u svim zatvorenim prostorima, te da je obezebeđenje zato reagovalo.\nKasnije je utvrđeno da je je čovek sa snimka navodno pokušao da ukrade nekoliko flaša alkoholnog pića, a kada ga je obezbeđenje zaustavilo na izlazu, on je nasrnuo na jednog od pripadnika obezbeđenje.\n· Četvrtak, 2. jul 2020. Još 48 Kragujevčana zaraženo virusom korona


Kina `pogurala` cijenu nafte | Ekonomist\nCijene nafte ponovo su porasle na međunarodnim tržištima, nadomak 55 dolara za barel, nakon što je kineska centralna banka preduzela dodatne mjere kako bi ojačala likvidnost i time podstakla rast privrednih aktivnosti.\nNa londonskom tržištu cijena barela porasla 83 je centa u odnosu na prethodno zatvaranje, na 54,99 dolara. Na američkom tržištu barelom se trgovalo po cijeni od 49,05 dolara, odnosno 60 centi više.\nU srijedu su cijene nafte pale na londonskom tržištu 5,5 odsto, a smanjene su i u SAD, pritisnute oštrim skokom zaliha u Sedinjenim Državama, koje su prošle nedjelje porasle za 6,3 miliona barela.\n“Moraćemo ipak malo pričekati na dugotrajniju promjenu cjenovnog trenda na naftnim tržištima”, konstatuje Carsten Fritsch iz frankfurtskog Commerzbanka, dodajući da za sada nema osnova za održivi oporavak cijena.\nOdvojeno je Organizacija zemalja-izvoznica nafte (OPEC) na internetu objavila da je cijena barela njene nafte u srijedu iznosila 52,22 dolara, što znači da je porasla 45 centi u odnosu na prethodni trgovinski dan.


Moguć i treći tender : Nadlanu.com\nMoguć i treći tender\nPredsednik sindikata preduzeća "Prva petoletka" iz Trstenika Milovan Miletić izjavio je da je uzrok neuspešne prodaje preduzeća loše urađena tenderska dokumenacija, a ne odsustvo interesovanja kupaca.\n- Sada se pojavila nova zajednička ponuda ruske firme "Rosoborono eksport", koja je već učestvovala na drugom tenderu, i austrijsko−kanadske firme "Magna". Oni su zainteresovani za kupovinu "Petoletke" kao celine. Poslalili su dopis o svojim namerama i dolaze da pregovaraju, u Beogradu su tim povodom 19. novembra, a 20. će doći u "Petoletku" - rekao je Miletić Tanjugu. On je naveo da tim povodom ministar Mlađan Dinkić putuje u Austriju početkom decembra, i da će se nakon tih sastanaka znati šta će biti sa trsteničkim gigantom.\n- Ako ovi razgovori budu uspešni, biće raspisan treći tender i ići će se na celu prodaju, a ako propadne, onda će se ići na pojedinačnu prodaju zavisnih preduzeća - objasnio je Miletić.\nSavetnik za strana ulaganja Milan Kovačević, komentarišući sve učestalije "propadanje" tendera, rekao je da su prodaje neuspešne jer se, generalno, nude slabija preduzeća, odnosno ona koja su propala, nisu najbolja u svojoj branši.\n- Drugi razlog za propadanje tendera je, što generalno naši političari ne priznaju, a to je da interesovanje za kupovinu kapitala u Srbiji opada. Verovatno će to i trajati dok se ne smiri politička situacija oko Kosova i Metohije - naglasio je Kovačević. Čitava zbrka je i oko političkog navijanja da bude više ruskog kapitala, a činjenica je da će svaki kapital, pa i ruski, doći tek onda onda kada procene pokažu da je investicija isplativa. Agencija za privatizaciju objavila je tender za prodaju 70 odsto kapitala "Prve petoletke" 14. marta ove godine. "Prva petoletka" je nekada upošljavala oko 17.000 ljudi, bila jedan od najznačajnijih proizvođača hidraulike i pneumatike, s izvozom većim od 100 miliona dolara.


Poseta premijera Srbije Aleksandra Vučića Tirani, u javnosti Srbije se ocenjuje kao istorijska, s obzirom da je to prvi put u novijoj istoriji da jedan predsednik srpske Vlade zvanično otputovao u Albaniju, a da je između dve posete premijera Albanije Beogradu proteklo punih 68 godina. Gledano unazad, u 103 godine staroj državnosti Albanije, a naročito od 1946. godine do danas, međusobnih poseta na najvišem nivou, gotovo da nije ni bilo. Ipak, sagovornici RSE obazrivi su sa kvalifikacijom „istorijsko“. „I usred rata se pregovara“, ukazuje istoričarka Branka Prpa.\nNaši sagovornici akcenat radije stavljalju na šansu za obnavljanje međusobnih odnosa Srbije i Albanije, koju prepoznaju u Vučićevoj poseti Tirani.\nNaročito, kako podseća direktor Centra za regionalizam Aleksandar Popov, nakon „lošeg početka“, kako je protumačena poseta Edija Rame posle višedecnijske pauze, odnosno njegove izjave o Kosovu koju su domaćini ocenili kao provokaciju.\n„Tako da bi ova poseta premijera Vučića mogla da stavi tačku na taj deo ’lošeg početka’ i da zapravo otvori perspektivu da se ti odnosi dovedu u jednu normalu i da onda stvarno Albanija, kada je već izašla na regionalnu scenu daleko viljdivije nego do sada, bude jedan konstruktivan faktor u svemu tome“, rekao je Popov\nZdravi odnosi sa Albanijom, mogli da pomognu i u daljoj normalizaciji odnosa sa Kosovom, kaže Popov, ističući snažan uticaj koji Tirana ima na Prištinu.\nIpak, uprkos svim prednostima koje bi tešnja saradnja Srbije i Albanije donela regionu, senka drona koji je u oktobru prošle godine nadleteo stadion Partizana u Beogradu, nadvija se i na atmosferu koja u javnosti Srbije prati posetu premijera Vučića Tirani, baš kao i pomenute izjave o Kosovu koje je mesec dana kasnije u Beogradu dao Edi Rama. Otuda i naslovi u beogradskoj štampi poput „Biće provokacija“.\n„To je očekivano“, kaže nam Aleksandar Popov i ističe da je Vučićeva poseta utoliko značajnija.\n„Ovo bi trebalo da stavi tačku na tu celu priču, bez obzira kako se na to gleda u javnosti. Da se okrene jedan novi list tako da se definišu stvari u pravcu koji bi bio kosntruktivan, pre svega da nam je svima na umu evropska agenda, a ne neka druga“, ocenjuje Popov.\nGledajući na istorijske odnose Srbije i Albanije, odnosno na njihovo odsustvo u prethodnom veku, istoričaka Branka Prpa tu oblast svrstava u „ono što Srbija nije uspela da reši u proteklih sto godina“.\n„Suštinski, nije nađena formula za odnose između Srbije i Albanaca i Albanije. Od utopijskih ideja balkanske federacije Svetozara Markovića, pa nadalje, mi nemamo formulu. A formula je u suštini jednostavna – princip tolerancije, princip razumevanja drugih i drugačijih od nas i onda verovatno postoji i način da se problemi reše“, kaže Prpa.\nRSE: Da li su nedavna poseta Edija Rame Beogradu i ova poseta Vučića Tirani, koraci u tom smeru?\nPrpa: Naravno da je korak. Treba da se razgovara. O svim problemima treba da se razgovara.\nNekadašnji diplomata sa dugom i bogatom karijerom, Dušan Lazić, na kraju podseća da počeci uspostavljanja diplomatskih odnosa, nikada nisu bili laki.\n„Od nečega uvek mora da se krene i taj početak kada se poboljšavaju odnosi, kada se otkrivaju novi putevi, često je najteži“, zaključuje Lazić.


Beta 26. juna 2020. 18:15\nPredstavnice Udruženja „Nestale bebe Beograda“ pozvale su danas zaštitnika gradjana Zorana Pašalića da putem medija apeluje da se predlozi za pokretanje postupaka pred nadležnim sudom podnose na osnovu odredaba nedavno usvojenog Zakona, saopšteno je iz kancelarije republičkog ombudsmana.\nKako su u razgovoru sa zaštitnikom gradjana navele predstavnice Udruženja „Nestale bebe Beograda“, veliki broj roditelja bojkotuje Zakon o utvrdjivanju činjenica o statusu novorodjene dece za koju se sumnja da su nestala iz porodilišta, zbog njegovih nedostataka, piše u saopštenju.\n„Zaštitnik gradjana je predstavnicama Udruženja pojasnio da ta institucija nema ustavnih, niti zakonskih ovlašćenja da kontroliše rad pravosudnih organa, ali da će u okviru svojih nadležnosti, odnosno u okviru postupaka kontrole rada organa uprave, utvrditi da li je u postupanju bilo propusta zbog kojih roditelji nisu došli do potrebnih informacija neophodnih za utvrdjivanje činjenica o slučajevima nestalih beba“, navodi se u saopštenju.\nPašalić je istakao potrebu da se zakonski uspostavi mehanizam istrage, kojim bi se utvrdile relevantne činjenice, i predložio ustanovljavanje DNK baze uzoraka roditelja koju bi vodila nezavisna institucija, sud ili neka druga, kao jedno od mogućih rešenja za utvrdjivanje sudbine nestale dece.\nOva institucija bi garantovala tačnost i bila u stalnom kontaktu sa drugim evropskim zemljama, navedeno je u saopštenju iz kancelarije zaštitnika gradjana.\nZaštitnik gradjana složio se sa predstavnicama roditelja da je jedini put da se utvrdi istina u slučajevima nestalih beba obraćanje nadležnom sudu, da ima mesta za poboljšanje postojećeg zakona kroz izmene odredaba i uputio ih da mogu da podnesu pritužbu na rad organa uprave u vezi sa nedostavljanjem traženih informacija.


Ужице и Тузла селектују отпад у приградским насељима – Grad Užice\nUžice i Tuzla selektuju otpad u prigradskim naseljima\nPočela je realizacije projekta“Predgrađa recikliraju – Uspostavljanje sistema upravljanja otpadom u prigradskim naseljima Užica i Tuzle/SUBREC“. Vrednost projekta čiju realizaciju kofinansira Evropska unija kroz program prekogranične saradnje Srbija-Bosna i Hercegovina je 710 000 evra. Ovim projektom primarne selekcije otpada biće obuhvaćeno ukupno 5000 domaćinstava koja će dobiti po dve kante za odlaganje otpada za recikliranje i deponovanje.\nNosilac projekta je Regionalni centar za upravljanje otpadom „Duboko“ Užice, a partneri su JKP „Komunalac“ Tuzla (BiH), Centar za ekologiju i energiju Tuzla (BiH) i JKP „Bioktoš“ Užice.\nNovi koncept upravljanja komunalnim otpadom koji se projektom uspostavlja na teritoriji dva grada, unapređuje efikasnost javnih usluga u oblasti upravljanja komunalnim otpadom i uspostavlja sistem primarne selekcije otpada u domaćinstvima prigradskih naselja Užica i Tuzle.\n„Ovo je početak projekta koji je veoma značajan za nas jer se Regionalna deponija za devet osnivača nalazi na teritoriji Grada Užica. Ovim projektom Užice će dobiti oko 420.000 evra i to je prvi korak gde očekujemo da do 2021.godine rešimo pitanje primarne selekcije jednog dela grada. U isto vreme dobili smo saglasnost nadležnih ministarstava, a pre svega Ministarstva za zaštitu životne sredine kroz IPA fondove Evropske unije da krenemo sa realizacijom drugog projekta u vrednosti od 550.000 evra vezanog za primarnu selekciju u ostalom delu grada“- naveo je Tihomir Petković, gradonačelnik Užica.\nFilip Radović, direktor Agencije za zaštitu životne sredine rekao je da Užice i Regionalni centar “Duboko” jesu primer kako će primarna selekcija zaživeti na teritoriji Republike Srbije.\n„Naša iskustva su pokazala da gde god je započeta primarna separacija građani su bili više nego voljni da učestvuju u tom procesu. Upravo je to put “kružne” ekonomije, a to jeste strategija Evropske unije. Životna sredina ne poznaje granice koje postavlja čovek“-zaključio je Radović.\nDnevne količine otpada koje se dopremaju u JKP “Duboko” su 250 tona iz devet gradova i opština. Od maja meseca uvedena je i druga smena sa ciljem da u Centar za selekciju od 100 tona bude iskorišćeno 62-65 odsto za sekundarne sirovine, a ostatak će odlaziti na deponiju.\n„Cilj je da osavremenimo proces i da sav otpad od 250 tona prođe kroz Centar za selekciju. Projekat primarne selekcije u prigradskim naseljima će mnogo doprineti tako da ćemo moći veće količine otpada da selektujemo, biće kvalitetniji, imaćemo manje zastoja i duži vek deponije“ – istakao je Momir Milovanović, direktor JKP “Duboko” Užice.\n„Primarna selekcija u Bosni i Hercegovini nema alternativu, a kroz dva pilot projekta za 500 domaćinstava podelili smo po dve kante za suvi i mokri otpad. Mi sa partnerima iz Srbije imamo dosta dodirnih tačaka i možemo se u većini stvari dopunjavati“ – objasnio je Admir Bećirović, direktor JKP “Komunalac” iz Tuzle.\nU okviru projekta razdvajanje otpada u domaćinstvima je na dve frakcije i to otpad za recikliranje i mešani otpad za deponovanje.


PANDEMIJA POREMETILA PLANOVE Nemački MTU za šest meseci pomerio početak u Srbiji | Happy BSC portal\nNemačka kompanija MTU pomeriće početak svojih aktivnosti u Srbiji za šest meseci usled globlane pandemije, kažu u ovoj kompaniji za portal Tangosix.\nKako su iz kompanije rekli, prvobitni plan za početak rada postrojenja u Novoj Pazovi prema planu pre pandimije bio je planiran za sredinu 2022. godine.\n- Još je rano da pričamo o tome kako će naša razna postrojenja i planovi za širenje biti pogođeni pandemijom. Ipak, još tokom početka COVID-19 krize komunicirali smo Vladi Srbije da očekujemo kasnije pokretanje poslovanja u vašoj zemlji, što znači pomeranje početka rada postrojenja najmanje za 6 meseci od početno određenog datuma na koji smo računali a to je sredina 2022. godine - kažu u ovoj kompaniji, prenosi portal.\nSvi drugi parametri projekta ostaju po planu za sada, imajući u vidu da se cela globalna vazduhoplovna industrija trenutno kreće usporeno, rekli su iz MTU-a, piše portal.


16.03.2019 u 21:11\nZvezdina „stotka” protiv Mege za 21-1\nKošarkaši Crvene zvezde ubedljivom pobedom večeras nad Mega Bemaksom sa 100:76 (20:23, 37:10, 25:25, 18:18) u hali „Aleksandar Nikolić”, potvrdila je prvo mesto na kraju regularnog dela ABA lige. Zvezda je prvi krug završila sa sjajnim skorom 21-1, a Mega na deobi pete pozicije sa FMP-om sa 10-12. Boriša Simanić i Majkl Odžo sa po 14 poena bili su najefikasniji u pobedničkom timu, Kej-Si Rivers je dodao 11, a kod Mege je Nikola Mišković ubacio 15. Ranije danas, porazom Partizana od FMP-a postalo je jasno da će beogradski večiti rivali sastati u polufinalu plej-ofa na Jadranu.\n16.02.2019 u 20:14\nNIŠ - Košarkaši Partizana plasirali su se u finale Kupa Radivoja Koraća, pošto su večeras u polufinalu u Nišu pobedili ekipu FMP-a sa 83:71 (21:16, 18:20, 24:21, 20:14). Partizan je do pobede vodio Džok Lendejl sa 18 poena, Vanja Marinković je ubacio poen manje, dok je Aleks Renfro utakmicu završio sa 13 poena. U poraženom timu najefikasniji je bio Stefan Pot sa 15 poena, Marko Jeremić je dodao 13, a Duop Rit 12 poena. Partizan je od samog početka utakmice bio u prednosti, kontrolisao je rezultat i u nekoliko navrata je imao i dvocifrenu prednost. FMP je, međutim, u finišu prvog poluvremena uspeo da smanji taj zaostatak na samo tri poena (39:36). U trećoj četvrtini se rasplamsala borba na parketu Čaira. Poenima Jeremića, FMP je na startu treće deonice poveo prvi put na meču\n13.02.2019 u 20:00\nKorać – neponovljiva ličnost u svetu sporta\n„Meni je na Koraća skrenuo pažnju trener juniora OKK Beograda Glišić, u vreme dok sam vodio seniore tog kluba. Rekao mi je: „Moraš da dođeš na juniorski trening. Ima jedan neverovatan klinac… Igrali smo utakmicu i od 56 naših koševa on je dao svih 56”, kaže počasni generalni sekretar Svetske košarkaške federacije (FIBA) Borislav Stanković koji je – prema mišljenju našeg trofejnog selektora Ranka Žeravice (1929–2015) – lansirao Koraća u zvezde, dopustivši mu kao omladincu da bude lider tako jakog tima kakav je u to vreme (kraj pedesetih, početak šezdesetih godina prošlog veka) bio OKK Beograd. Ovaj neponovljivi as, posthumno primljen u Kuću slavnih Fibe, i dalje je rekorder Kupa šampiona (Evrolige) sa 99 poena na jednom meču (protiv švedskog Alvika, početkom 1965). Svaki Kup „Radivoja\n04.02.2019 u 16:34\nBez Pena u nastavku kvalifikacija\nKošarkaški reprezentativac Srbije Stefan Peno (21) povredio je koleno u subotnjem duelu Bundes lige između Albe i Bajrojta. Mladi plejmejker juče je operisan u Berlinu, a sreća u nesreći je da nije pokidao ukrštene ligamente, već se radi o dislokaciji čašice kolena, a oporavak bi trebalo da traje oko tri meseca. Iskusni trener Albe Aito sada je na velikim mukama, s obzirom da se krajem decembra povredio prvi plejmejker Pejton Siva, a pre nekoliko dana i Jošiko Saibu. Ništa manje nije zabrinut ni selektor naše reprezentacije Aleksandar Đorđević, koji će uskoro saopštiti spisak kandidata za završnicu kvalifikacija za Mundobasket. Slede dueli u Estoniji 21. februara i tri dana kasnije protiv Izraela u Beogradu, a Peno je bio među igračima koji su izneli dosadašnji deo


Evropska komisija odobrila petu vakcinu protiv kovida – evropro info\nEvropska komisija juče je dala uslovnu dozvolu za stavljanje u promet vakcine Nuvaxovid protiv virusa covid-19, kloji je razvio Novavx. Ovo je peta odobrena vakcina u Evroposkoj uniji.\nOvo odobrenje sledi pozitivnu naučnu preporuku zasnovanu na temeljnoj proceni bezbednosti, efikasnosti i kvaliteta vakcine od strane Evropske agencije za lekove (EMA) i podržavaju je države članice.\nPredsednica Evropske komisije, Ursula fon der Lajen, rekla je: „U vreme kada se varijanta Omikrona brzo širi i gde moramo da pojačamo vakcinaciju i primenu pojačivača, posebno sam zadovoljan današnjim odobrenjem Novavaks. vakcina. Ovo je peta sigurna i efikasna vakcina iz našeg portfelja vakcina, koja građanima Evrope nudi dobrodošlu dodatnu zaštitu od pandemije. Neka ovo ovlašćenje pruži snažan podsticaj svima koji još nisu vakcinisani ili pojačani, da je sada vreme da to učine.”\nStela Kirijakides, komesarka za zdravlje i bezbednost hrane, rekla je: „Danas dodajemo petu vakcinu našem portfoliju bezbednih i efikasnih vakcina. Ovo je naša prva vakcina zasnovana na proteinima, koja pokazuje obećavajuće rezultate protiv COVID-19. Vakcinacija i jačanje za povećanje zaštite od COVID-19 danas su važniji nego ikad ako želimo da zaustavimo talas infekcija i da se suprotstavimo pojavi i širenju novih varijanti. Danas nudimo još jednu bezbednu i efikasnu vakcinu našim građanima, uz ponovni poziv na vakcinaciju, vakcinaciju, vakcinaciju!“\nNa osnovu pozitivnog mišljenja EMA-e, Komisija je verifikovala sve elemente koji podržavaju dozvolu za stavljanje u promet i konsultovala se sa državama članicama pre izdavanja uslovne dozvole za stavljanje u promet.\nKomisija je potpisala ugovor sa Novavaksom 4. avgusta 2021. Uz uslovnu dozvolu za tržište, Novavaks će moći da isporuči do 100 miliona svoje vakcine protiv COVID-19 u EU počevši od prvog kvartala 2022. Ugovor omogućava državama članicama za kupovinu dodatnih 100 miliona doza tokom 2022. i 2023. Očekuje se da će prve doze stići u prvim mesecima 2022. godine, a za ovo prvo tromesečje države članice su naručile oko 27 miliona doza. Ovo će dodati ukupnoj količini od 2,4 milijarde vakcine kompanije BioNTech/Pfizer, 460 miliona doza vakcine od strane Moderne, 400 miliona od strane AstraZeneca, kao i 400 miliona doza od strane Janssen-a.\nTags: COVID-19, Novavax, Nuvaxovid, Vakcine


Pročitajte neverovatnu priču o mužu i ženi - SVECIMA ADRIJANU I NATALIJI koje danas slavimo! | vesti-info.rs\nHomeTEMA DANAPročitajte neverovatnu priču o mužu i ženi – SVECIMA ADRIJANU I NATALIJI koje danas slavimo!\nPročitajte neverovatnu priču o mužu i ženi – SVECIMA ADRIJANU I NATALIJI koje danas slavimo!\n8. septembra 2016. TEMA DANA\nKad je car to čuo upitao je Adrijana da li je sišao sa uma, a Adrijan je na to rekao: “Nisam s uma sišao nego sam k umu prišao“. Razgnevljen ovakvim Adrijanovim rečima, car je naredio da ga okuju i bace u tamnicu, odredivši dan kada će ih sve izvesti na mučenje.


UO Udruženja poslodavaca FBiH poziva Vladu i Parlament FBiH da rade\nREAKCIJE Godinama se čeka konačno usvajanje seta reforskih zakona iz oblasti poreza\nUpravni odbor Udruženja poslodavaca Federacije Bosne i Hercegovine ocijenio je neprihvatljivim nefunkcioniranje i nerad Vlade i Parlamenta FBiH. U UO UPFBiH smatraju nedopustivim da, iako Vlada i Parlament FBiH ne funkcioniraju, ministri u Vladi i zastupnici i delegati u Parlamentu FBiH za svoj nerad uredno primaju plaće i sve druge nadležnosti koje im pripadaju.\nNapominju da je od početka 2018. godine održano 10 sjednica Vlade FBiH, od čega je šest bilo hitnih, na kojima je obično razmatrana jedna ili dvije tačke dnevnog reda, koje su se ticale finansiranja ili položaja i prava državnih uposlenika. Posljednja sjednica Vlade FBiH održana je 22. februara, prije više od 20 dana, dok je posljednja redovna sjednica Vlade FBiH održana prije više od mjesec i po.\nPredstavnički dom Parlamenta Federacije BiH posljednju, vanrednu sjednicu, održao je 24. januara ove godine. Od tada do danas nema ni naznake kada bi se ponovo mogao sastati Predstavnički dom Parlamenta FBiH.\nDom naroda FBiH održao je dvije vanredne sjednice u ovoj godini. Od odluka koje pamtimo sa ovih sjednica, zastupnici i delegati Predstavničkog i Doma naroda Parlamenta FBiH, bez problema su postigli dogovor i usaglasili se oko budžeta FBiH, čime su ponajprije sebi osigurali redovne isplate plaća, paušala, dnevnica.\nNedopustivo je da članovi Vlade i Parlamenta FBiH sebi dopuštaju luksuz da ne rade u situaciji kad imamo niz konkretnih problema koje treba riješiti i reformskih zakona koje treba usvojiti, kako bi FBiH krenula naprijed.\nPodsjećamo da godinama čekamo konačno usvajanje seta reformskih zakona iz oblasti poreza, kojima bi se smanjila opterećenja na rad, suzbila siva ekonomija i omogućilo otvaranje novih radnih mjesta. To je zahtjev poslodavaca, uposlenika, ali i Reformske agende koju su isti ovi članovi Vlade i Parlamenta FBiH usvojili na početku svog mandata kao program rada.\nUO UPFBiH također poziva članove Vlade i Parlamenta FBiH da prestanu koristiti političke nesuglasice kao opravdanje za nerad i da do kraja svoga mandata časno i pošteno ispunjavaju obaveze koje su preuzeli prihvatajući mandate u izvršnoj i zakonodavnoj vlasti. Mjesto ministra, zastupnika i delegata uz prava podrazumijeva i obaveze, a prva od tih obaveza je – rad.\nUdruženja poslodavaca FBiH Vlada\nBatšuaji preskup za Borusiju 14.03.2018 15:31\n"Foo Fighters" najavili još jedan koncert u Puli


Festival Piano city u Novom Sadu : Nadlanu.com\nObjavljeno 9. apr 2017. / 09:27:48\nPrijavljivanje za Piano City Novi Sad traje od 01. aprila do 31. maja i otvoreno je za domaće i inostrane pijaniste svih uzrasta, različitih žanrova i različitih nivoa izvođaštva.\nKandidati se prijavljuju isključivo na zvaničnom sajtu festivala www.pianocitynovisad.com slanjem linka za svoj dvominutni video snimak na youtube kanalu.\nPiano City festival inspirisao je hiljade ljudi širom Evrope i već godinama je prisutan u turističkoj i kulturnoj ponudi velikih evropskih prestonica kulture, Berlinu, Milanu i Napulju. Ove godine Novi Sad, buduća prestonica kulture ima priliku da postane deo rasvirane mreže Piano City festivala.\nKoncept festivala, koji je osmislio nemački pjanista Andreas Kern, a iza kojeg na našem tlu stoji udruženje Mistyland iz Novog Sada i pijanisti i profesori Maja Alvanović i Kosta Jevtić, podrazumeva klavir za svakoga, na trgovima, u bolnicama, u domovima gradjana ali i u koncertnim dvoranama. Imajuci u vidu da samo mali broj umetnika na dirkama ima priliku da nastupa , ovaj festival daje šansu svim pijanistima da izadju iz svoja četiri zida i podele radost muziciranja sa građanima Novog Sada.\nKoncepcija festivala je nesvakidašnja i podrazumeva koncerte domaćih i inostranih profesionalnih pijanista, ali i amatera i entuzijasta na najneobičnijim mestima u gradu, frekventnim mestima poput gradskih trgova, parkova, u holovima različitih institucija, u muzejima, domovima za stara lica, na rečnim brodovima i slično. Pored neuobičajenih lokacija, koncerti će se održavati i u koncertnim dvoranama. Celodnevni maratoni klasične, džez, savremene umetničke i popularne muzike, obuhvatiće do 100 koncerata za jedan vikend.\nNa festivalu će nastupiti i inostrani umetnici Andreas Kern (Berlin), Dario Candela (Napulj) Zlata Čočieva (Moskva/Salcburg) virtuozna ruska pijanistkinja mlađe generacije, čiji solistički koncert je planiran za zatvaranje festivala 10. septembra u Sinagogi.\nSpecifičnost festivala PIANO CITY je namera da se ožive „kućni koncerti“ i tradicija okupljanja po salonima oko pijaniste i klavira, sa ciljem da se pojača komunikacija između pijaniste i njegove publike i da koncerti u domovima ljudi postanu ponovo mesta umetničkih okupljanja.\nSvakome se pruža prilika da otvori vrata svog doma i priredi intimni koncert u svojoj dnevnoj sobi, za svojim klavirom, a oni koji u svom domu imaju instrument mogu ugostiti koncert nekog od pijanista u svom stanu.\nUmrežavanjem vrhunskih profesionalaca i entuzijasta amatera Festival PIANO CITY ima jasan cilj da na taj način edukuje novu publiku, svi gradjani Novog Sada imaju priliku da budu protagonisti festivala i kao izvodjači i kao publika i kao domaćini na kućnim koncertima.


Pametne kuće, oprema, instalacija, prodaja, najbolje cene, Beograd\nPametne kuće su moderno i inventivno rešenje za sve koji žele da uživaju u potpunom komforu i kontroli doma. Automatizacija i daljinska kontrola uređaja u domu je revolucionaran koncept koji Vam olakšava pristup i kretanje u domu. Kontrola osvetljenja, audio/video uređaja, klimatizacije su samo neke od opcija koje su sada na dohvat ruke pomoću samo jednog daljinskog upravljača, putem Web interfejsa ili preko mobilnog telefona. A najveća pogodnost je što oprema proizvođača Elive omogućava najjednostavniju automatizaciju doma, bez dodatnih izmena postojeće elektroinstalacije!\nPametne kuće su sistem koji pruža pun komfor. Upravljanje kompletnim sistemom pomoću daljinskog upravljača, tastatu¬ra i ekrana osetljivog na dodir, kao i mogućnost upravljanja u odsustvu, Korišćenjem ovakvog sistema dolazi i do uštede energije.\nSamo neke od prednosti sistema pametne kuće su:\nKontrola kapija, garažnih vrata, roletni, draperija, tendi, suncobrana i slično\nCentralna kontrola AV uređaja\nDetekcija prisutnosti, uključujući i individualnu detekciju prisutnosti\nDaljinsko upravljanje putem telefona\nIntegracija više daljinskih upravljača u jedan (TV, DVD, muzički stub, klima itd.)\nPrvenstveno, sistem detektuje dolazak određenog člana porodice (pomoću magnetne kartice, priveska, otiska prsta) i na bazi toga, aktivira programiranu scenu. Ukoliko je potrebno, putem SMS poruke šalje obav¬eštenje o dolasku određene osobe. Ovo je posebno značajno zbog mogućnosti da se deci ograniče pristu¬pi određenim uređajima u stanu (računar, televizor, opasni električni izvori i sl). Dalje, omogućava lakšu kontrolu i podešavanje svih uređaja uz pomoć integracije daljinskih upravljača u jedan, univerzalni upravljač, kojim možete podesiti sve kako biste osetili maksimalan komfor u svom domu!\nNa kraju, sistem pametne kuće uz sve druge prednosti, garantuje agencijama za nekretnine, investitorima i vlasnicima nekretnina veću prodajnu cenu i upotrebnu vrednost nekretnine.


Kako kaže, Srbija je 2015. godine pokrenula sa italijanskim ministarstvom za zaštitu životne sredine projekat u 245 seoskih škola u Srbiji, gde je analizirano da li imaju kvalitetnu pijaću vodu i sanitarnu zaštitu. Nakon detaljne analize , kako je rekao, škole koje nemaju adekvatnu vodu za piće dobile su preporuke kako da saniraju stanja.\nMinistar zdravlja Zlatibor Lončar kaže da je Srbija u moru problema sa kojima se suočava zaboravila neke osnovne stvari kao što su vazduh i voda, te da se to kod nas nekako podrazumeva. Napominje da je Protokol o vodi i zdravlju došao u pravo vreme i da su mnogi tek sada shvatili da ako hoćemo da očuvamo i unapređujemo životnu sredinu, moramo tim da se bavimo.\nDodaje da Srbija ima dosta izvorske, čiste vode koja nije iskorišćena, a da će inicijativa Protokol o vodi i zdravlju da pomogne da se u svim sredinama obezbedi ono što je osnovno u školama, bolnicama, a to je dobra i kvalitetna voda.\n"RASTEREĆENJA ZA PRIVREDU MOGLA SU DA BUDU I VEĆA" Fiskalni savet o budžetu za 2020: "Plate su morale da prate privredni rast"\nTo što je Srbija pre nekoliko godina imala poplave, kako je rekao, doprinelo je da se izmene protokoli, da se urade nove strategije, iskoriste tuđa iskustva.\nGeneralni sekretar Ujedinjenih nacija Antonio Gutereš obratio se prisutnima na skupu video linkom i poručio da su prirodni resursi ugroženi zbog negativnih efekata i dovode do širenja bolesti koji utiču na najranjivije. On je pozvao na globalnom nivou da se preduzmu mere kako bi se sačuvala voda za piće. Pozvao je sve zemlje da ratifikuju Protokol o vodi i zdravlju kako bi se u narednoj dekadi ostvarili zacrtani ciljevi.


Datum objave: 22.06.2017 11:08\nNačelnik Generalštaba Vojske Crne Gore Ljubiša Jokić, počeo je zvaničnu posjetu Sjedinjenim Državama, prvu od kako je Crna Gora postala članica NATO-a. U Pentagonu će se sastati sa načelnikom Združenog generalštaba američke vojske Džozefom Danfordom, a, kako prenosi Glas Amerike, već je razgovarao i sa senatorkom iz Mejna Suzan Kolins.\nU intervjuu za Glas Amerike, uoči susreta sa Danfordom, general Jokić je rekao da susret sa načelnikom združenog Generalštaba američke vojske pokazuje koliko je važan strateški partnerski odnos dvije zemlje i koliko je snažna podrška američkih oružanih snaga integracionim procesima u Crnoj Gori.\nNa pitanje šta će u budućnosti biti obaveze crnogorske Vojske u Alijansi i da li se od nje očekuje da šalje veći broj vojnika u Avganistan, Jokić je rekao da će donošenje odluke o učešću vojnika u misijama, kao i do sada, biti u nadležnosti Crne Gore.\n,,Niko nije do sad, pa neće ni u budućnosti, moći da određuje prioritete o tome. To je stvar političkih i vojnih procjena isključivo u Crnoj Gori. Što se tiče Vojske Crne Gore, iako smo punopravna članica NATO-a, naš pravi posao tek predstoji i tek će se završiti punom integracijom svih pripadnika vojske u NATO. To će možda potrajati nekoliko godina, ali je naša namjera da taj posao završimo mnogo ranije“, rekao je načelnik Generalštaba Vojske Crne Gore.\nDodao je i da nije bilo razgovora o eventualnom uspostavljanju NATO baza u Crnoj Gori.\n,,Tih razgovora nije bilo do sad i ne vjerujem da će ih biti ubuduće“, naglasio je general Jokić.\nKomentarišući susret sa senatorkom iz Mejna Suzan Kolins, Jokić je rekao da je republikanska članica Kongresa u poslednjih 11 godina bila veliki prijatelj Crne Gore i da joj je u velikoj mjeri pomogla u evroatlantskim integracijama.\n,,U decembru prošle godine smo obilježili 10 godina uspješne saradnje sa saveznom državom Mejn. Naš zajednički zaključak je da ta saradnja treba da se nastavi i u budućnosti, ne samo na vojnom planu, već i u drugim oblastima“, zaključio je prvi čovjek Vojske Crne Gore.


Najbrže i najlakše proizvodimo šefove - PKS-RPK Novi Sad\nBroj rukovodilaca u državnoj upravi i javnom sektoru u Srbiji daleko je veći nego u drugim državama, pa tako se kod nas često dešava da imamo menadžere koji rukovode samo jednim zaposlenim, dok je na zapadu taj broj minimum šest. Stručnjaci navode da je to posledica toga što nismo reformisali javna preduzeća, ali i postojanja otpora da se promene sistematizacije zbog smanjenja plata i gubitka beneficija, kao i lakog sticanja diploma menadžera na privatnim fakultetima, a sve s ciljem „udomljenja” u državnoj službi. Dragoljub Rajić iz Mreže za poslovnu podršku rekao je da najpre treba razgraničiti šta je uopšte menadžer, pošto u klasičnoj teoriji postoji podela na top, srednji i niži menadžment.\n– Menadžerom se, bar u toj terminologiji, naziva svako ko u izvesnom smislu rukovodi, ako u strukturi firme ima ovlašcenja da rukovodi svojim kolegama makar to bila jedna ili dve osobe podrazumeva se da je to jedna vrsta menadžera”, objasnio je Rajić.\nProblem je što, navodi Rajić, ako govorimo o državnoj upravi, javnom sektoru pre svega i javnim preduzećima, broj tih ljudi koji imaju menadžersku poziciju i neka vrsta su rukovodilaca daleko veći nego u sličnim javnim kompanijama u nekim drugim državama ili delovima javnih sektora.\n– Kod nas se čak često dešava da imamo ljude na rukovodećim mestima iako imaju samo jednu, dve ili tri osobe ispod sebe, dok po pravilu u zemljama zapadne Evrope gde je taj menadžment sistem razvijen, retko se sreće neko koje je menadžer ako ispod sebe nema najmanje šest ljudi – istakao je Rajić. On je precizirao da je jednica za upravljanje, tzv. menadžment jedinica u Evropi veća nego u Srbiji.\n– To je posledica toga što mi nismo reformisali naša javna preduzeća, broj tih ljudi na rukovodećim mestima je mnogo veći i veliki otpor da se izvrše promene tih sistematizacija i nazivi njihovih radnih mestra jer se podrazumeva da će možda u jednom delu zarade biti manje ili će izgubiti deo beneficija koji sada uživaju”, smatra Rajić.\nPredsednik Udruženja poslodavaca Srbije Nebojša Atanacković rekao je da Srbija ima duplo više menadžera prema broju zaposlenih nego što to imaju zemlje EU. Za takvo stanje je pre svega zaslužan javni sektor, jer u privatnom ne postojih višak menadžera, ocenio je Atanacković. Prema njegovim rečima u realnom sektoru ne samo da nema viška menadžerskog kadra, već je u mnogim segmentima prisutan manjak, jer pritani sektor uvek pokušava da napravi uštede i da ne plaća nepotrebne menadžere. Domaći privatni sektor bi se u tom pogledu mogao ravnopravno porediti sa Evropom i naglasio je on i dodao da kada bi se naša javna preduzeća ugledala na privatnike, podaci za čitavu zemlju ne bi se mnogo razlikovali sa evropskim zemljama.\n– U privatnom sektoru firme pokušavaju da smanje nepotrebne troškove i rasipanje novca na nekorisne stvari. To nije slučaj u javnim preduzećima gde se često ponaša manje domaćinski. Da nije tako ne bi pravili gubitke nego bi imali profit- rekao je Atanacković. Istraživanja u Evropi pokazuju da menadžer može da nadgleda 30 ili više zaposlenih, delimično pomoću tehnologija za komunikaciju i izvesnu pomoć u kontroli rada.\nDirektor ili preduzetnik\n– Kada govorimo o privatnom sektoru, treba razdvojiti menadžere u privatnom sektoru koji su zaista rukovodioci, odnosno rukovode timovima i određenim brojem ljudi, ali u malim firmama je vrlo često da se nekom da zvanje menadžera kako bi mu se dalo na važnosti iako ima jednog, dva, tri ili četiri zaposlena – rekao je Rajić.\n– Ako neko otvori firmu i vodi je sam, već dobija zvanje direktora, a to je na zapadu preduzetnik a ne direktor – rekao je Rajić.


EU lideri veèeras biraju Junkerovog naslednika - B92.net\nEU lideri veèeras biraju Junkerovog naslednika\nLideri EU trebalo bi veèeras na radnoj veèeri da izaberu predsednika Evropske komisije.\nIzvor: Tanjug utorak, 28.05.2019. | 19:05\nOni bi trebalo da izaberu naslednika Žan Kloda Junkera, koji æe u narednih pet godina predvoditi kljuène institucije EU, prenosi AP.\nLideri EU trebalo bi da izaberu i predsednika Evropskog saveta, koji æe zameniti Donalda Tuska, zatim visokog predstavnika EU za spoljnu politiku i šefa Evropske centralne banke.\nNa izborima za Evropski parlament Evropska narodna stranka (EPP) osvojila je najveæi broj mandata - 179, ali, da bi bila deo vladajuæe veæine mora da u]e u koaliciju sa nekom drugom strankom koja je osvojila dovoljan broj mesta.\nPredsednik Francuske Emanuel Makron kaže da je njegova želja da se na vanrednom sastanku lidera EU u Briselu ne razgovara o imenima kandidata za najviše pozicije u EU veæ o projektu, prioritetima i kriterijumima za buduænost Unije.\n"Želim da se fokusiramo na suštinu, na osnovne projekte na kojima æemo da raditi u narednih pet godina", poruèio je Makron.\nOn je kao najvažnije projekte za EU naveo borbu protiv klimatskih promena, ekonomski rast i dobrobit za graðane Evrope, bezbednost i odbranu EU i produbljivanje Evrozone.\n"Moramo da izaberemo one žene i muškarce koji imaju kredibilitet i iskustvo da iznesu ove ambicije", ocenio je Makron.\nPrema njegovim reèima, takve osobine imaju Margaret Vesteger, vodeæi kandidat Alijanse liberala i demokrata (ALDE), grupe kojoj je u Evropskom parlamentu prišla Makronova Republika u pokretu, ali i kandidati socijaldemokrata Mišel Barnije i Frans Timermans.\nNemaèka kancelarka Angela Merkel kaže da velika nemaèka koalicija na èijem je èelu podržava izbor "vodeæeg kandidata" sa nedavno završenih evropskih izbora na mesto predsednika Evropske komisije.\nMerkelova je, dolazeæi na sastanak EU lidera u Briselu, potvrdila svoju podršku izboru Manfreda Vebera, lidera Evropske narodne partije (EPP), za prvog èoveka Komisije.\nNemaèka kancelarka je naglasila da je u pitanju prva i generalna razmena mišljenja o imenovanjima za vodeæe pozicije u EU.\nMerkelova je navela da ima dovoljno vremena do junskog samita EU da se o tome razgovara.


Haradinaj kritikuje EU: Ako nemate kapacitete, tražite pomoć! - Sputnjik Srbija\n11:28 05.04.2018 Preuzmite kraći link\nKosovski premijer Ramuš Haradinaj obrušio se danas na Brisel nezadovoljan načinom na koji oni vrše ulogu medijatora u dijalogu Beograda i Prištine.\nHaradinaj je poručio da ako Evropska unija nema kapaciteta da pomogne Kosovu, onda bi trebalo da je zatraži od drugih.\n„Ako nemate kapacitete, zatražite pomoć. Ako ne želite da tražite pomoć, onda nas obavestite i mi ćemo krenuti svojim putem, baš kao i u prošlosti, mi ćemo raditi svoj posao“, rekao je Haradinaj, prenela je prištinska „Gazeta ekspres“.\nObjašnjavajući kako Brisel deluje, Haradinaj je kazao:\n„Dozvoljavaju da se mnoga ilegalna dela dešavaju na severu i drugim delovima Kosova, ali nemaju snage da to kažu Beogradu:\n„Nemate pravo na takve stvari.“\nHaradinaj je to rekao na konferenciji „Scenario za velikog finale između Kosova i Srbije“, u organizaciji RIDEA, koji je podržala norveška ambasada.


Jeftini letovi iz Nijuea - Avio karte Nijue - eSky.rs\nAvio karte Nijue\nAvio karte iz Nijuea\nPretražite letove iz Nijuea\nProverite najbolje prilike za letove iz Nijuea\n✔ Postoje li posebne ponude za letove iz Nijuea na eSky.rs?\n✔ Mogu li se pobrinuti za osiguranje prilikom rezervacije leta iz Nijuea?\n✔ Ako rezervišem let iz Nijuea, mogu li da rezervišem ujedno i smeštaj?\n✔ Koje avio-kompanije nude letove iz Nijuea?\nBudite sigurni, da na eSky.rs ponuda letova iz Nijuea uključuje ne samo niskotarifne avio-kompanije, već i one koje su specijalizovane za visoki standard.\nPopularni gradovi Jeftini letovi iz Niue Island Jeftini letovi Avatele\nPopularni aerodromi: Jeftini letovi od Niue Airport


Marija Vuković najbolji sportista Prijestonice Cetinje za 2019. godinu\nNajbolji sportista Prijestonice Cetinje za 2019. godinu je atletičarka Marija Vuković, učesnica svjetskog prvenstva u Dohi na kome je osvojila 18. mjesto i Evropskog dvoranskog šampionata na kojem je bila 13. Priznanje za najboljeg trenera pripalo je Vasu Ćeraniću treneru kadetskog tima RK „Lovćen”, šampiona Crne Gore. Za najbolju sportsku organizaciju proglašen je džudo klub „Crnogorac“, a upravo predsjednik UO „Crnogorca” Vojislav Knežević, najbolji je sportski radnik. Rukometaš Luka Vukićević najbolji je mladi sportista grada.\nOdluku o najboljima donijela je petočlana komisija koju je imenovala Prijestonica Cetinje na osnovu Pravilnika o kriterijumima za dodjelu godišnjeg priznanja iz oblasti sporta.\nNagrade najboljim sportistima, sportskim kolektivima i radnicima uručio je na svečanosti u Kraljevskom pozorištu „Zetski dom” gradonačelnik Prijestonice Cetinje Aleksandar Kašćelan, koji je kazao da su cetinjski sportisti i u 2019. godini postigli zapažene rezultate na lokalnom, nacionalnom i svjetskom nivou, i nastavili da doprinose sportskoj kulturi i imidžu grada koji je decenijama rasadnik talenata.\n„Rukometaši Lovćena apsolutni su šampioni države, a cetinjska škola rukometa još jednom je potvrdila kvalitet po kojem je prepoznaju i van granica Crne Gore. Ponosni smo na nacionalnu rekorderku Mariju Vuković i atletičare Atletskog kluba „Lovćen”, koji su na domaćim i međunarodnim takmičenjima osvojili gotovo 150 medalja. Naš Filip Radović, crnogorski paraolimpijac, treći je na svijetu. Šahovski klub „Crnogorac” prvi put u istoriji kluba postao je državni šampion. Pet cetinjskih kik boksera uspješni su reprezentativci nacionalnog tima, a džudisti kluba „Crnogorac” prošle godine donijeli su gradu 120 zlatnih medalja“, naveo je gradonačelnik Kašćelan.\nOn je dodao da su košarkaši „Lovćena” već godinama u vrhu Erste crnogorske lige i učesnici regionalne ABA2 lige, a ženski košarkaški klub je petu sezonu za redom vicešampion Crne Gore u seniorskoj kategoriji, i treću sezonu zaredom osvajač juniorskog i kadetskog nacionalnog prvenstva. „Naši sportisti i sportsko Cetinje prepoznaju se po izvanrednim rezultatima, viteškom sportskom duhu i umijeću, ali i posvećenosti trenera, stručnih štabova i uprava”, kazao je gradonačelnik.\nOn je posebno istakao dobre rezultate koje su u protekloj godini postigle najmlađe selekcije profesionalnih i amaterskih klubova u gotovo svim sportovima. „Oni su budućnost cetinjskog sporta i najveća dragocjenost porodica i grada koja stasava uz proslavljena igračka i trenerska imena cetinjske sportske škole”.\nGradonačelnik Kašćelan kazao je da je Prijestonica Cetinje usvojila Strategiju razvoja sporta u Prijestonici Cetinje za period 2019-2021. godina, kao i Pravilnik o bližim uslovima, načinu, postupku i kriterijumima o sufinansiranju sporta.\nPrema njegovim riječima, Prijestonica Cetinje je i u 2019. godini bila uz svoje sportske klubove, vodeći računa da podrži akivnosti kojima se promoviše sport među mladima i takmičenja mladih, ali i da bude oslonac i vjetar u leđa i onda kada rezultati nijesu bili najbolji.\n„Ostajemo privrženi našim sportistima i klubovima, koji jesu najbolji ambasadori i promoteri našeg grada i države. To potvrđuje i činjenica da je Prijestonica Cetinje Budžetom za 2020. predvidjela za 20 odsto veća izdvajanja za sport nego godinu ranije”, rekao je gradonačelnik Kašćelan.\nU kategoriji najperspektivniji mladi sportista do 16 godina priznanja su dobili Mare Jablan iz Atletskog kluba „Crnogorac“, Peko Đurović iz Šah kluba „Crnogorac”, Lazar Sredanović iz Rukometnog kluba „Lovćen“, Andrea Turčinović iz Džudo kluba „Crnogorac“ i Ilija Perović iz Kik boks kluba „Lovćen“.\nNa prijedlog Sekretarijata za kulturu, sport i mlade Prijestonice Cetinje dodijeljene su i posebne nagrade. Marko Radonjić izabran je za najboljeg profesionalnog sportistu u inostranstvu, Pero Milošević dobio je nagradu za najboljeg profesionalnog trenera u inostranstvu, a najbolji sportista Prijestonice - paraolimpijac je i ove godine Filip Radović.\nZa doprinos razvoju amaterskog sporta za 2019. godinu priznanja su zavrijedili Aleksandar Rakočević, Saša Mašanović, Miloš Ćećanović, Nikola Prlja, Ilija Vujović i Planinarski klub “Soko”.


Vlada RS prihvatila Strategiju upravljanja dugom do 2020. godine | Poslovnisvijet\nVlada Republike Srpske je prihvatila Strategiju upravljanja dugom Srpske za period od 2017. do 2020. godine.\nGlavni cilj upravljanja dugom Republike Srpske je obezbjeđenje finansijskih sredstava za finansiranje odobrenih investicionih projekata, refinansiranje posmatranog duga i izvršenje budžeta Republike, uz minimalne troškove i rizike, a imajući u vidu stepen razvijenosti ekonomije i domaćeg tržišta hartija od vrijednosti, kao i zakonom zadata ograničenja zaduživanja.\nIz Biroa Vlade Srpske za odnose s javnošću saopšteno je da se od četiri predložene strategije koje su bile predmet razmatranja Vlada opredijelila za strategiju diverzifikacije izvora finansiranja i instrumenata kao preferiranu, koju će implementirati u narednom srednjoročnom periodu.\nRadi ostvarivanja glavnog cilja upravljanja dugom, Strategijom upravljanja dugom definisani ciljevi zaduživanja su: obezbijediti mogućnosti kontinuiranog zaduživanja na domaćem finansijskom tržištu i istražiti mogućnosti zaduživanja na inostranom finansijskom tržištu, uz prihvatljive uslove, te minimizirati troškove, uz prihvatljiv nivo rizika, imajući u vidu razvoj domaćeg tržišta hartija od vrijednosti.\nVlada Republike Srpske je utvrdila i Konsolidovani izvještaj o izvršenju Budžeta Republike Srpske za period od 1. januara do 31. marta ove godine.\nBudžetski prihodi i primici za nefinansijsku imovinu u prvom kvartalu 2017. godine su ostvareni u iznosu od 591,4 miliona KM, te je ostvarenje 103 posto jer je finansijski plan bio 574 miliona KM.\nUkupni konsolidovani rashodi i izdaci u periodu od 1. januara do 31. marta ove godine su iznosili 720,2 miliona KM, a vanjski dug je u prvom kvartalu ove godine redovno servisiran i za te potrebe izdvojeno je 59,2 miliona KM.\nU saopštenju se dodaje da je nastavljena kontinuirana amortizacija unutrašnjeg duga i iz redovnih budžetskih sredstava je izdvojeno 102,8 miliona KM.\nPrethodna : Promet na Banjalučkoj berzi premašio 95.000 KM\nSlijedeća : Snažan rast dobiti Raiffeisen banke u BiH


Radio TV Stara Pazova - Novi pronalazak Ostoje Rajića\nOstoja Rajić iz Novih Banovaca, predsednik Unije pronalazača Srbije i dijaspore „Teslino jedinstvo“ ušao je u polufinale takmičenja za najbolju tehnološku inovaciju u Srbiji za 2012. godinu. Takmičenje organizuje Ministarstvo prosvete, nauke i tehnološkog razvoja, zatim privredna komora Srbije, Fakultet tehničkih nauka iz Novog Sada i Radio televizija Srbije. Rajić svoj\npronalazak naziva ekološki traktor iz koga je izbacio lamelu i menjač i konstruisao nov uređaj koji pojačava obrtni moment na pogonskim točkovima i znatno štedi govrivo. Rajić kaže da se inovacija može primeniti i kod autobusa, kamiona, ali i kod raznih alatnih mašina. Konkurencija na ovom takmičenju je velika, a Ostoja Rajić je rekao da mu je obećana pomoć Opštine Stara Pazova.


Doček Sijue Venga (Ambasada SAD u Švajcarskoj via AP)\nSAD i Iran razmenile su zatvorenike, što je redak diplomatski korak napred u jako napetim odnosima Vašingtona i Teherana. U razmeni koja se odigrala u Cirihu u Švajcarskoj, Iranci su predali Amerikanca kineskog porekla Sijue Venga, u zamenu za naučnika Masuda Sulejmanija.\nSijue je postdiplomac Prinstona u Americi, i uhapšen je u Teheranu 2016. Sulejmani je trebalo da odgovara pred sudom u Džordžiji.\nVeng je bio osuđen na 10 godina zatvora u Iranu za "inflitriranje" u zemlju i navodno slanje tajnih dokumenata u inostranstvo, što su odbacivali Prinston i njegova porodica. Uhapšen je dok je za svoj doktorat o evroazijskoj istoriji 19. i 20. veka, skupljao podatke o dinastiji koja je vladala Iranom, naveo je Prinston.\nSulejmani se bavio istraživanjem matičnih ćelija, hematologijom i regenerativnom medicinom, a američke vlasti su ga uhapsile pod optužbama da je prekršio trgovinske sankcije kada je pokušao da prenese biološki materijal u Iran. On i njegovi adokati su tvrdili da je nevin.\nPredsednik Amerike Donald Tramp objavio je da je Veng oslobođen i da se očekuje njegov povratak u SAD. On je naveo da Veng optužen za špijunažu u avgustu 2016. godine i zahvalio Švajcarskoj što je pomogla u pregovorima sa Iranom za oslobađanje postdiplomca.\nŠvajcarska ambasada u Teheranu zastupa interese SAD pošto je ambasada Amerike zatvorena 1979. godine nakon upada studenata i talačke krize koja je trajala 444 dana.\nRazmena dolazi u momentu kada se Iran i dalje suočava sa američkim sankcijama, a sve to u senci protesta u kojima je ubijeno oko 200 ljudi. U Teheranu i dalje ima uhapšenih Amerikanaca i državljana sa Zapada. Očekuje se da će se pitanje njihovog oslobađanja pokrenuti kada na dnevni red dođe međunarodni nuklearni sporazum sa Iranom. Predsednik Amerike je u maju 2018. godine jednostrano povukao Ameriku iz sporazuma sa Iranom i uveo sankcije Teheranu.


Ivanov pozvao građane Makedonije na jedinstvo\n9. septembar/rujan, 2012.\nPredsednik Makedonije Đorđe Ivanov na svečanosti povodom Dana nezavisnosti, pozvao je građane na jedinstvo u odnosu na državne interese.\nGovoreći sinoć u prisustvu državnog rukovodstva, diplomatskog kora, predstavnika verskih zajednica i političkih stranaka, Ivanov je istakao da treća decenija nezavinosti zemlje mora biti decenija uspeha, decenija generacija rođenih u slobodi koje će putem svog rada, posvećenosti i optimizma doživeti blagostanje u Makedoniji.\n"Svaki dan koji živimo u nezavisnoj Makedoniji je dan nezavisnosti, koju ćemo sačuvati, unaprediti i predati sledećim generacijama samo ukoliko ne odstupimo od temeljnih vrednosti naše zajedničke otadžbine. Ponos i obaveza je biti Makedonac, ponos je živeti u Makedoniji, a ponos i obaveza je biti građanin Makedonije bez razlike na etničku, versku i ostalu pripadnost", rekao je Ivanov.\n"Kakvu ćemo Makedoniju napraviti takvu ćemo i imati, a naša obaveza je da spremimo društvo na sve ono šta nas očekuje", poručio je Ivanov.\nU Makedoniji je juče prigodnim svečanostima obeležena 21. godišnjica sticanja nezavisnosti te bivše jugoslovenske republike.\nPovodom tog praznika, u Skoplju je otkriven spomenik palim borcima, a postavljen je kamen temeljac za izgradnju deonice puta Demir Kapija - Smokvica, u okviru koridora 10, sve u prisustvu premijera Nikole Gruevskog.


Air Serbia produžila promociju za Njujork - Aviokarta.net\nVesti » Air Serbia produžila promociju za Njujork\nAir Serbia produžila promociju za Njujork\nAir Serbia je objavila red letenja i cenovnik za direktne letove između Beograda i Njujorka. Prvi avion na ovoj liniji poleteće iz Beograda za Njujork u četvrtak, 23. juna u 7:30h. Između Beograda i Njujorka će leteti avion Airbus 330-200 sa 236 mesta u ekonomskoj i 18 sedišta u biznis klasi. Let ka Njujorku će trajati 10 sati i 30 minuta a iz Njujorka ka Beogradu 8 časova i 50 minuta. Air Serbia će između Beograda i Njujorka leteti 5 puta nedeljno – ponedeljkom, utorkom, četvrtkom, petkom i subotom.\nPrvih 7 dana karte će se prodavati po promotivnim cenama, na ekonomskoj klasi će koštati 419 evra za letove ponedeljkom, utorkom i četvrtkom, dok će se za letove petkom i subotom doplaćivati 25 evra po pravcu. Dakle, karte će tokom promocije koštati 419 evra, 444 evra i 469 evra.\nNakon promotivnog perioda prodaje – koji traje do 2. marta – karte će po redovnim cenama koštati između 600 i 800 evra, u zavisnosti od perioda u godini kada se putuje (tzv. visoka ili niska sezona), kao i od raspoloživosti sedišta za konkretne datume.\nPromotivne tarife su uvek po uslovima putovanja restriktivnije od standardnih tarifa, pa je poželjno da se pre kupovine detaljno o njima raspitate.


Vesti online / Sport / Fudbal / Srbin menja Umtitija u Barseloni?\nBranislav Ivanović je za reprezentaciju Srbije postigao 13 golova na 105 mečeva\nDefanzivac Zenita i bivši kapiten srpske reprezentacija nalazi se na radaru Barselone, sem njega se razmatraju iz akvizije Đene Dakunam iz Hetafea i Unaj Nunjez iz Bilbaa.\nBranislav Ivanović (34) provodi drugu godinu u ruskom zenitu, posle koje mu ističe ugovor.\nPre Rusije je proveo devet sjajnih godina u londonskom Čelsiju, u kom se od 2008. do 2017. domogao 10 trofeja, od čega tri Premijer lige, Ligu Evrope i Ligu šampiona. Pre toga je igrao za Lokomotivu iz Moskve i OFK Beograd.\nBarselona je posle osam odigranih kola u La Ligi drugoplasirana sa 15 bodova, kaska za Seviljom tek jedan bod.


U Argentini glasanje od 16 godina\nArgentinski Senat ogromnom većinom usvojio je nacrt zakona kojim se starosna granica za glasanje spušta sa 18 na 16 godina.\nVlasti tvrde da će se izmenama u izbornom zakonodavstu još više ojačati demokratija u zemlji\nNacrt su podržala 52 senatora, dok je troje bilo protiv, i očekuje se da će sledećeg meseca, pošto bude usvojen i u Donjem domu parlamenta, postati važeći zakon.\nPredsednica Kristina Fernandes podržala je spuštanje starosne granice za glasanje kako bi što veći broj mladih mogao da uživa u biračkom pravu, preneo je Rojters.\nNjene pristalice smatraju da se ovim izmenama učvršćuje demokratija u Argentini, a zemlja stavlja u red sa onim državama koje su to već učinile, poput Austrije, Brazila, Nikaragve i Ekvadora.\n"Zemlja prolazi kroz jedno neverovatno vreme u kome je dozvoljeno da se o svemu diskutuje i proširuju građjanska prava", izjavila je predstavnica vladajuće partije i senatorka Elena Korehido, koja je i učestvovala u izradi nacrta zakona.\nMeđutim, pojedini članovi Senata u parlamentu smatraju da je reč o izbornoj taktici aktuelne predsednice kako bi pridobila što veću podršku birača uoči parlamentarnih izbora, planiranih za oktobar sledeće godine.\n''Imamo presedan u izbornim reforama koji služi tome da se uvećaju šanse vladajuće partije umesto da se unapredi izborni sistem, tako da nacrt zakona ostavlja prostor za mnogo sumnje", iznela je opoziciona senatorka Norma Morandiji, koja je bila uzdržana tokom glasanja.


HomeRegionRusija neće podržati imenovanje Kristijana Šmita za visokog predstavnika u BiH\n16/05/2021Redakcija BALKAN TVRegion, Vesti0\nIgor Kalabuhov (Printskrin)\nSarajevo ‒ Ruska Federacija i dalje zagovara zatvaranje Kancelarije visokog predstavnika u BiH (OHR) i neće podržati imenovanje nemačkog diplomate Kristijana Šmita za novog visokog predstavnika u toj zemlji, potvrdio je Igor Kalabuhov, ambasador Rusije u BiH. U izjavi za N1 on je kazao da je OHR, na čijem čelu se od marta 2009. godine nalazi austrijski diplomata Valentin Incko, „anahroni instrument međunarodne zajednice” i da su „mnogi problemi u BiH nastali zbog uloge međunarodnog faktora”, piše Politika.\nAmbasador Rusije smatra da je u BiH, nakon 25 godina, koliko je prošlo od Dejtona, došlo vreme da predstavnici konstitutivnih naroda i građana formulišu svoju viziju i otpočnu dijalog kako dalje. Napominjući da Rusija ne želi nametati svoju viziju BiH, Kalabuhov je naveo da njegova zemlja, kao garant Dejtonskog mirovnog sporazuma, samo prati kako se taj sporazum realizuje i da u slučaju disbalansa ima balansirajuću ulogu.\nOdbacujući tvrdnje da srpski član i predsedavajući Predsedništva BiH Milorad Dodik „zastupa secesionistički stav”, Kalabuhov je rekao da on na retoriku koju koristi Dodik ne gleda na taj način i ne tumači je tako, jer Dodik kaže da se mora dogovarati i razgovarati o tome kako će izgledati BiH. Odgovarajući na pitanja u vezi sa donošenjem zakona o zabrani negiranja genocida, koje inicira bošnjačka strana, a podržava Incko, ambasador Rusije je prvo podsetio da o tome nema saglasnosti unutar Saveta za sprovođenje mira (PIK), a potom i naglasio da njegova zemlja smatra da to mora biti unutrašnja stvar BiH.


Eko-kese stižu iz Milanovca - Ozonpress :: internet portal\nTag: eko kese, Milanovac, Novamont\nOba projekta deo su saradnje Privredne komore Srbije sa italijanskom kompanijom „Novamont“, koja je najveći proizvođač potpuno razgradivih kesa u Evropi.\n– Oni su nosioci potpuno nove tehnologije proizvodnje biorazgradivog granulata od skroba – objašnjava Dragan Stevanović, sekretar Udruženja za hemijsku industriju Privredne komore Srbije. – Trenutno se u Srbiji proizvode biorazgradive kese koje se razgrađuju uz dodatak aditiva i one se razgrađuju do najsitnijih čestica, a ove potpuno nestaju. Deo neše saradnje je pilot projekat sa lokalnom samoupravom koja ima do 50.000 stanovnika, i to će biti Gornji Milanovac. Domaćinstva će separirati biorazgradiv otpad, on će biti odnošen u kompostno skladište i na kraju će se od njega dobijati đubrivo koje lokalna samouprava može da prodaje. Grad će istovremeno smanjiti troškove prevoza otpada, jer ostaci hrane i drugih organskih materija čine polovinu otpada. Interes „Novamonta“ je to što će se otpad prenositi u njihovim kesama.\nDrugi pravac saradnje je da oni obuče jednu našu kompaniju da koristi biorazgradivi granulat u proizvodnji ambalaže. Izabran je „Polipak“ iz Batočine, koja već ima dogovrenog kupca novih kesa u Danskoj.\n– Izazov su nam nova tehnologija i nove tendencije na tržištu – objašnjava direktor „Polipaka“ Ivan Aleksić. – Kada se pojavi tražnja na našem tržištu, mi ćemo ih plasirati. Iskreno, ne verujem da će to biti uskoro. Ove kese su u startu i do četiri puta skuplje od opšte biorazgradivih koje se već proizvode u Srbiji. Trenutno izvozimo oko 28 odsto naše proizvodnje, a verujemo da ćemo uz novi proizvod izvoz povećati za 50 odsto.


>Svakodnevnica u BiH: Hleba nema, jedite kolače | mostarskisokak\n>Svakodnevnica u BiH: Hleba nema, jedite kolače\nDok se građani BiH usled svakodnevnih poskupljenja trude da sastave kraj sa krajem, a iz stručnih krugova svakodnevno stižu upozorenja o krahu bh. privrede, takozvana politička elita troši basnoslovne sume novca iz džepova poreskih obveznika, boreći se jedino za položaje u državnoj vlasti\nPortal Sarajevo-x prenosi da je Vlada RS tokom 2010. godine Vlada Republike Srpske potrošila za prevoz i korišćenje službenih mobilnih telefona preko milion maraka. Čak 11 od ukupno 16 ministarstava prošle godine je potrošilo 595 106 KM (preko 300 hiljada evra) za prevoz, dok je za telefoniranje utrošeno preko 160 000 KM, što sve ukupno iznosi skoro 760 000 KM (blizu 400 000 evra).\nTo znači da je svako ministarstvo trošilo u proseku 35 hiljada evra, a tome dodajemo podatak da pet ministarstava nisu još uvek podnela svoje izveštaje o troškovima, te je nemoguće napraviti kompletan račun. Ukoliko se računica od prosečnih 35 000 evra primeni i na tih pet resora, dolazimo do brojke od 1,1 milion KM (560 hiljada evra).\nPojedinačno gledano, najviše troškove napravili su Ministarstvo za izbeglice i raseljena lica RS (preko 70 hiljada evra) i Ministarstvo rada i boračko-invalidske zaštite (60 hiljada evra). U Savezu sindikata RS napominju da su pojedina ministarstva rasipnički trošila novac iz budžeta i da su neki ministri koristili službena vozila za privatne potrebe.\n“Znam da su pojedini ministri raspolagali vozilima i nakon radnog vremena, ali je pitanje da li su tu privilegiju koristili i nižepozicionirani službenici. Ako su imali takve šefove, sve ukazuje na to da je odgovor na ovo pitanje potvrdan”, smatra Ranka Mišić, predsednica Saveza.\nDok se dosadašnji ministri razbacuju parama građana i građanki, cene osnovnih životnih namirnica u BiH skaču, a plate zaposlenih jedva da podmiruju osnovne potrebe. Kako izveštava Radio Slobodna Evropa, od 400 evra, koliko iznosi prosečna plata u BiH, 350 evra se utroši na hranu, dok ostatak odlazi na račune, prevoz, školovanje i ostale izdatke. Prema rečima Dragovana Petrovića, generalnog sekretara Pokreta potrošača RS, preko milion ljudi je ugroženo, jer je za potrebe prosečne četvoročlane porodice potrebno oko 850 evra.\nLjudi koji uopšte primaju platu mogu se smartrati srećnima, jer, prema podacima Agencije za statistiku, u BiH trenutno živi preko pola miliona nezaposlenih, a broj korisnika narodnih kuhinja je stalnom porastu.\n”Obrok sa mesom može priuštiti samo 31 posto građana, novu odjeću 38,4 posto, zagrijavanje doma može priuštiti 13,6 posto stanovništva, dok kulturne aktivnosti može priuštiti samo 21,9 posto”, navodi Asja Čengić, šefica Kancelarije za odnose s javnošću Programa za razvoj UN (UNDP).\nPrognoze za 2011. daleko su od optimističnih, naročito nakon novog poskupljenja cene hleba koje su početkom 2. meseca najavili mali obrtnici i pekari. Kako prenosi Federalna TV, uzrok poskupljenja je vrtoglavi skok cene pšenice na svetskom tržištu, ali i odbijanje države da se odrekne PDV-a na ovu životnu namirnicu. Poskupljenje ne čudi ako imamo u vidu da cena pšenice koju BiH uvozi iz Mađarske premašuje sumu od 320 evra po toni, uz realne izglede za novo poskupljenje. Ako se neko pita zbog čega se pšenica uvozi iz Mađarske, odgovor je svojevremeno dao Aleksandar Džombić, sadašnji predsednik Vlade Republike Srpske. Ondašnji ministar ekonomije Džombić stručno je izjavio da bi Vlada RS trebalo da kupuje pšenicu u Mađarskoj, a ne od domćih privrednika, jer je uvozna bolja i jeftinija.\nTako je skočila cena brašna, što predstavlja dodatni udar na džepove najugroženijih, što za RSE potvrđuje i Edin Šabanović iz Agencije za statistiku BiH.\n”Ne zaboravimo da skoro trećina naše potrošnje odlazi na hranu i piće. Prema tome, ukoliko bude rast cijena koji mi očekujemo, onda možemo izvesti zaključak da će najviše biti pogođeni najsiromašniji slojevi, tako da kad budemo analizirali siromaštvo za 2011. godinu, nažalost, očekujemo povećanje ove stope”, zaključuje Šabanović.\n← >11.Mostar nekad i sad – slikano sa iste pozicije (Tibor): Rodoč, Strelčevina, Bulevar, Bagat…\n>Emir Kusturica tužio Petra Lukovića →


Ivanić je učesnicima poslovne konferencije “Biznis plus” rekao da u tom pogledu može pomoći međunarodna zajednica, saopšteno je iz Predsjedništva BiH.\nOn je istakao neophodnost promjene imidža BiH kako bi se napravio efikasniji prostor i povoljniji ambijent za investicije od kojih bi građani osjetili neposrednu korist, te izrazio nadu da će se taj proces završiti pozitivno.\nIvanić je rekao da je posljednjih godina došlo do značajnog povećanja aktivnosti u trgovinskoj razmjeni sa Srbijom, ali da za njeno povećanje ima još prostora, posebno u namjenskoj industriji.\nPoslovnoj konferenciji “Biznis plus” u Bihaću prisustvovali su brojni privrednici, ministar za spoljnu trgovinu i ekonomske odnose BiH Mirko Šarović, ministar trgovine, turizma i telekomunikacija Srbije Rasim Ljajić, zamjenik šefa delegacije EU u BiH Renco Davidi, te predstavnici Evropske banke za obnovu i razvoj i Direkcije za evropske integracije BiH. Srna\nTagovi: inicijativaizbormladen ivanicprivrednicivazno\nKomentari na članak: Ivanić: Vrijeme da privrednici preuzmu inicijativu\n05.03.2016 u 11:07\nKoju crnu inicijativu kad u RS ne vlada ni trzisna, ni drzavna ekonomija nego ekonomija dobijanja poslova preko veze i samo za privrednike bliske vladajucoj kliki, medju koje spada i ona na nivou BiH gdje Ivanic pripada. Prema tome, a sto bi rekao Djuro: “nae suplje price”\n05.03.2016 u 12:23\ncovjek je pozvao samo sposobne…vi ne sposobni motiku u sake i livada\n05.03.2016 u 13:25\nRijec “nesposobni” se pise sastavljeno, a ne rastavljeno “ne sposobni”, kao sto kazes ti. Pa ti sad vidi ko je sposoban a ko nesposoban.\n05.03.2016 u 13:41\nČovjek je koji apsolutno vlada materiom,i ima podatke.Kreirao zakon o privatizaciji ,trasirao privatizaciju banaka sa preciznim posledicama na privredu i njenu privatizaciju,pdv implementiro u ključnom momentu i naravno predao nivou BiH .Vrlo ,vrlo precizno ,bravo majstore!!Nikad se nije mješao u nadležnosti Izvršne Vlasti .Ovi ostali politički učesnici su maksimizirali korupciju.I


Android revija » Viber uvodi funkciju šopinga Viber uvodi funkciju šopinga – Android revija\nViber predstavlja novu funkciju za šoping koja će preporoditi trgovinu na mobilnim uređajima, omogućivši korisnicima da kupuju iz situacije u kojoj inače provode najviše vremena – tokom ćaskanja sa prijateljima.\nOva novina predstavlja prvi korak kompanije na putu od aplikacije za razmenu poruka do kreiranja integrisane mobilne platforme za pružanje svih usluga i podmirenje potreba njenih korisnika. Od početka marta će biti dostupna samo u SAD u svojoj beta verziji, uz postepeno uvođenje širom sveta tokom godine.\nViber, jedna od vodećih globalnih aplikacija za razmenu poruka, najavila je danas da će, početkom marta, predstaviti nove funkcionalnosti iz oblasti elektronske trgovine koje će njegovim korisnicima omogućiti kupovinu traženih proizvoda i brendova – neposredno tokom ćaskanja sa prijateljima. U kreiranju ove revolucionarne funkcije, Viber se oslonio na ekspertska znanja njenog vlasnika – kompanije Rakuten – svetskog giganta u oblasti elektronske trgovine.\nŠoping je jedna od omiljenih aktivnosti za korisnike mobilnih uređaja. Poslednja istraživanja ukazuju na to da više od polovine vlasnika pametnih telefona koristi iste za nabavke i odnosne aktivnosti, a da 66% njih to čini najmanje jednom nedeljno. Ipak, svako ko je ikada kupovao posredstvom svog mobilnog uređaja će vam reći da to ume da ih poprilično iscrpi. Da biste išta kupili na taj način, bićete primorani da neprestano ulazite i izlazite iz raznih aplikacija, pravite bezbroj snimaka robe na ekranu, koje onda dalje kopirate i lepite. Šoping na pametnom telefonu je sušta suprotnost zabavi i druženju u kojima uživate kad kupujete u gradu.\nPutem ove nove funkcije, Viber nastoji da priredi osećaj zajedničkog doživljaja onima koji će kupovati putem mobilnih uređaja. Kroz pretragu i razmenu informacija o željenom artiklu – do direktne komunikacije sa omiljenim brendovima korisnika i konačne kupovine, Viber će ponuditi način da se sve to učini sa jednog te istog mesta. Od sada, korisnici će moći da otpočnu njihovo putešestvije kroz šoping na Viberu pritiskom na početno dugme na ekranu za razmenu poruka. Zatim će im biti predstavljen asortiman vodećih brendova, što će im omogućiti da pretražuju novu robu i dele vizuelno bogat sadržaj unutar ćaskanja sa prijateljima – koji će moći momentalno da daju svoje komentare na prikazano. Isto tako, korisnici će moći da primaju i direktne poruke od samog brenda koji budu izabrali, i – ako bude trebalo – da se preusmere na firmin sajt ili aplikaciju radi konačne kupovine.\n“Komunikacija putem mobilnih aplikacija nalazi se tek u ranoj fazi njenog razvoja.” izjavio je Džamel Agaua (Djamel Agaoua), Glavni izvršni direktor kompanije Viber. “Uvođenjem funkcije elektronske trgovine, Viber omogućava korisnicima mobilnih uređaja da u njoj zajedno uživaju sa prijateljima uz tek nekoliko dodira po površini ekrana. Ovo je tek prvi korak na veoma zanimljivoj misiji koju ćemo poduzeti zajedno sa našim korisnicima, i očekujemo da ćemo u tom smislu stalno napredovati – kako nam se budu pridruživali novi partneri i kako budemo saznavali više o tome šta kupci žele.”\nNova funkcija za instant šoping će biti će biti aktivna u svojoj beta verziji samo u SAD od 6. marta – i omogućiće korisnicima da kupuju iz širokog asortimana robnih marki i proizvoda. Njeno postepeno uvođenje u upotrebu širom sveta očekuje se tokom tekuće godine.\nViber uvodi funkciju šopinga was last modified: February 27th, 2017 by Goran Aničić\nSajt za grupnu kupovinu Kupime.com predstavio Android...\nFoodpanda lansirala android aplikaciju sa online plaćanjem\nParlament Srbije – Android aplikacija za praćenje...


Stanje sa rekama | N1 Srbija\nVećina reka u stagnaciji\n29.03.2015. |16.28 >16.33 |\nZapadna Morava se izlila na put\nVećina reka u Srbiji je u stagnaciji ili u povlačenju u svoja korita, dok jedino Velika Morava beleži blagi porast, izjavio je zamenik načelnika Uprave za vatrogasno-spasilačke jedinice Dragan Dončevski.\nOn je podsetio da obilne kiše i povišeni vodostaji proteklih dana nisu odneli žrtve, niti je bilo povređenih, a osim jučerašnje evakuacije 22 osobe, od kojih je desetoro dece, iz okoline Šapca i Prokuplja, danas nije bilo potrebe za evakuacijama širih razmera.\n"I dalje je na snazi vanredna situacija u opštinama Prokuplje i Doljevac, s tim što se sinoć u Doljevcu izlila Toplica, poplavila nekoliko kuća i građani su se sami, bez asistencije vatrogasno-spasilačkih jedinica, evakuisali. Smešteni su u prostorije mesne zajednice gde im je Crveni krst obezbedio obroke", rekao je Dončevski.\nOn je istakao da pripadnici vatrogasno-spasilačke jedinice i dalje pomažu građanima u ojačavanju bedema i crpljenju vode.\n"Jedna od najproblematičnijih intervencija bila je u Leskovcu, gde je sinoć i danas branjena trafo-stanica Leskovac 2, da bi se sprečio ulazak vode. Zajedno s građanima postavljeni su bedemi od džakova od peska i vršeno je crpljenje vode. To smo uspeli da uradimo, pa je obezbeđeno stabilno snabdevanje električnom energijom u Leskovcu", rekao je Dončevski.\nSituacija bolja nego juče i tokom noći\nOn je istakao da će pripadnici Sektora za vanredne situacije ostati na terenu sve dok se situacija ne smiri.\n"Situacija je mnogo bolja nego što je bila juče i tokom noći. Prema najavama RHMZ, hidrološka situacija bi trebalo da bude stabilna ovih dana, ali bez obzira na sve to pripadnici Sektora za vanredne situacije ostaće i dalje na terenu, za svaki slučaj, dok ne dobijemo signal da je situacija mirna", poručio je Dončevski.\nNačelnik Štaba za vanredne situacije MUP za Pomoravski okrug u Jagodini Goran Kušić, izjavio je Tanjugu, da se stanje na rekama i potocima u tom delu Srbije stabilizuje, a da raste vodstaj Velike Morave.\n"Vodostaj ili opada ili stagnira, osim na Velikoj Moravi, ali ona ne preti izlivanjem. Situacija je mnogo bolja nego juče, a već 10 sati ne pada ni kiša", rekao je Kušić.\nOn je dodao da se i rečica Osaonica u selu Bagrdan, koja se juče izlila i poplavila ulice, povukla se u korito.\n"Nemamo nijednu informaciju sa terena da je neko ugrožen i da mu treba pomoć", rekao je Kušić i istakao da su, bez obzira što se sitaacija stabilizije, na terenu svi članovi Štaba, Civilne zaštite i najodgovorniji ljudi lokalnih samouprava i javnih preduzeća.\nDirektor Vodoprivrednog centra "Morava" u Nišu Dragoljub Miljojković rekao je Tanjugu da se situacija na Južnoj Moravi, Toplici i Veternici smiruje i da je nivo vode u stagnaciji ili da opada.\nU gornjem toku Južne Morave nivo je u stagnaciji, a voda opada na Toplici i Veternici, rekao je Miljojković koji je i rukovodilac za odbranu od polava na području Vodoprivrednog centra "Morava".\nNa ovim rekama ranije je proglašena vanredna odbrana od poplava, ljudi iz nekoliko kuća u Prokuplju i selu Šarlinac u doljevačkoj opštini pored Toplice je evakuisano.\nZapadna Morava u manjem porastu\nVodostaj Ibra od jutros nije u porastu, dok je talas Zapadne Morave koji danas prolazi kroz Kraljevo povećao nivo reke za nekih pet centimetara, potvrdio je Tanjugu, Radoica Kočović, načelnik Odeljenja za vanredne situacije u Kraljevu.\n"Reke drugog reda, koje su pretile da naprave velike probleme domaćinstvima, kao što su Musina i Lađevačka reka, Ribnica i ostale rečice i potoci su u opadanju. Bunari za vodosnabdevanje Kraljevčana pored Ibra, nisu ugroženi, jer Ibar od danas stagnira. Jedino je Morava u manjem porastu, pa je zbog izlivanja zatvoren put Kraljevo - Oplanići, a u par domaćinstva je voda ušla u dvorišta", rekao je Kočović.\nSituacija u ulicama u kraljevačkom naselju Ribnica, koje su potopljene zbog izlivanja atmosferske kanalizacije danas se popravlja ali, kako kaže Kočović, ima dvorišta i podruma koji su pod vodom i ona će morati da se ispumpa.\nNesanirani bedem na desnoj obali Zapadne Morave, kod sela Bogdanje, koji je u nadležnosti "Srbijavoda", ponovo preti da ugrozi Ribničke i Odžačke Salaše, saopštila je danas opština Trstenik.\nU ovom trenutku voda ne ugrožava stambene objekte, a sve nadležne službe su na terenu i prate nivo vodostaja, koji je u stagnaciji, navodi se u saopštenju.\nVodostaji reka u Čačku, Ivanjici, Gornjem Milanovcu i Lučanima su u opadanju, potvrdio je Tanjugu načelnik Odeljenja za vanredne situacije Moravičkog okruga Dragiša Broćić.\nOn je rekao da je Zapadna Morava noćas kod Kratovske stene dostigla nivo od 6,5 metara, ali je nivo vode opao i situacija je sada mnogo bolja.\n"U Guči vodostaj Bjelice takođe opada i nivoi voda na području čitavog okruga su ispod upozoravajućeg", naveo je Broćić u izjavi Tanjugu.\nSituacija na području Ljiga danas je stabilnija pošto se reka Kačer tokom noći povukla u svoje korito, izjavio je Tanjugu načelnik opštinske uprave Stevo Vranešević.\nZbog izlivanja te reke, bila je odsečena mesna zajednica Kozelj.\nNišava se kod Pirota povukla u korito\nReke Jerma i Nišava danas se se kod Pirota povukle u korita, izjavio je Tanjugu član Opštinskog štaba za vanredne situacije Sreten Savov.\nPrema njegovim rečima, sinoć je Jerma bila na kratko izašla iz korita kod Sukovskog manastira, nedaleko od sela Sukovo, ali je ubrzo opala za više od pola metra, tako da trenutno nema nikakve opasnosti.\nNišava se od Pirota ka Beloj Palanci izlila na nekoliko mesta i poplavila obradive površine, ali se i ona povlači u korito.\nNa teritoriji Jablaničkog okruga poplavljeno je više od 100 hektara obradivog zemljišta zbog izlivanja Južne Morave, Puste reke, Tulovskog potoka, Jablanice i Veternice, kuće nisu ugrožene, a danas su vodostaji uglavnom u opadanju.\nreke poplava kiša


Srpska lista ne ide na konstultacije o sednici parlamenta\n23. juli/srpanj, 2017.\nUnutrašnjost kosovoskog parlamenta, ilustrativna fotografija\nSrpska lista neće ići na konsultacije o održavanju konstitutivne sednice Skupštine Kosova, koja je zakazana za sutra, izjavio je predsednik ove liste Goran Rakić.\nOn je rekao da će se odazvati pozivu za verifikaciju mandata, u skladu sa zakonom, ali da ne žele "da srpski poslanici i srpski narod budu između čekića i nakovnja".\nRakić je naveo da ćenakon što bude poznato ime mandatara obaviti konsultacije sa Beogradom i doneti odluku o eventualnim koalicijama.\n"Spremni smo za razgovore jer dijalog nema alternativu, ali smo spremni i da ukrstimo politička koplja kako bi nastavili politiku mira koju je započeo predsednik Aleksandar Vučić. Nas ne zanimaju funkcije i broj ministarskih mesta, već bolji život za Srbe na Kosovu i Metohiji" navodi Rakić u pisanom saopštenju.\nPredsednik Kosova Hašim Tači konsultacije o održavanju konstitutivne sednice Skupštine Kosova zakazao je za ponedeljak 24.jul.\nInterpol je izglasao Južnokorejca Kima Jonga Yanga za predsjednika Međunarodne policijske organizacije, uskrativši izbor favoritu, dugogodišnjem ruskom visokom policijskom zvaničniku general-majoru Aleksandru Prokopčuku, dosadašnjem šefu moskovskog biroa Interpola.\nPročitajte: Kontroverzna kandidatura ruskog policajca za šefa Interpola


,,Kreativni dijalog“– Kako mladi aktivnim učešćem mogu poboljšati interkulturalni dijalog kroz rad NVO - Centrifuga\n,,Kreativni dijalog“– Kako mladi aktivnim učešćem mogu poboljšati interkulturalni dijalog kroz rad NVO\nBy @admcen@22. avgusta 2018.Projekti\nRajac, Decembar 2008. godine\nOvaj projekat je logični nastavak prethodno realizovanog projekta ,,Kreativni lideri u omladinskim organizacijama – Otvaranje prostora za aktivno učešće mladih u društvu”, održanog na jezeru Palić 2006. godine.\nTrening je osmišljen i organizovan u cilju dodatnog osnaživanja mladih sa prostora Balkana da aktivno učestvuju u svojim zajednicama i u regionu. Činjenica da je 2008. godina bila godina interkulturalnog dijaloga samo je naglasila potrebu za realizaciju projekta sa ovom tematikom. Mreža koju je organizacija uspostavila, obezbedila je uvid u to da je pitanje interkulturnog dijaloga jako važno i evropskim zemljama koje odavno rade na borbi za ljudska prava, na kulturnoj različitosti i socijalnoj inkluziji. Cilj ovog projekta bio je osnaživanje mladih sa Balkana i širom Evrope da nastave sa aktivnim učešćem u društvu.\nUzimajući u obzir realne potrebe savremenog društva i u Evropi i na Balkanu, organizacija MRR je po drugi put okupila mlade predstavnike zemalja koje su na različitiom stepenu ekonomskog, društvenog i kulturnog razvoja. Osnovna ideja je bila da se razviju novi stavovi i da se mladi opreme novim veštinama koje će im pomoći da nastave da rade na interkulturnom dijalogu sa mladima iz okruženja, kroz razmenu ideja i aktivnosti, što im je obezbedilo da (p)ostanu aktivni i produktivni u svojim zajednicama.\nKonkretni ciljevi intenzivnog treninga bili su poboljšanje kapaciteta organizacije i razvijanje krativnosti i inovativnosti, čime je obezbeđen potencijal za aktivno učešće i promovisan interkulturalni dijalog u okviru programa Mladi u Akciji, Saveta Evrope.


Home/Pripreme, Prvi tim, Sezona, Vesti, Izdvojeno/Počele pripreme za novu polusezonu\nOkupljanjem i prvim treningom u FC „Vujadin Boškov“, fudbaleri Vojvodine danas su zvanično počeli pripreme za novu polusezonu. Nakon što su u prethodna dva dana obavili neophodna lekarska testiranja, crveno-beli su se danas okupili u svom trening centru, gde im je, pred početak treninga, predsednik FK Vojvodina Dušan Vlaović poželeo sve najbolje u novoj godini i novoj polusezoni, od koje očekuje da bude neuporedivo uspešnija nego prethodna.\n– Nadam se da ste se odmorili, jer danas vam praktično sledi prvi radni dan. Najpre ćete trenirati u ovim zimskim uslovima u našoj zemlji, a 24. januara idete u turski Belek, gde će uslovi za rad biti vrhunski i već je ugovoreno odigravanje pet prijateljskih utakmica sa veoma atraktivnim protivnicima. Što se tiče onoga što je bilo, na to se najradije ne bih vraćao i siguran sam da vi, kao ni mi u klubu, niste zadovoljni sa takmičarskim rezultatom koji je ostvaren – izjavio je Vlaović, dodavši da su ciljevi Vojvodine u novoj polusezoni to da značajno popravi svoj plasman na tabeli, da dogura što dalje u Kupu Srbije i da afirmiše tim za narednu sezonu.\nS tim u vezi, veliko poverenje ukazano je šefu stručnog štaba Radovanu Krivokapiću, koji će i ubuduće sa klupe predvoditi crveno-bele. On je igračima takođe poželeo sve najbolje u novoj godini, ali i istakao da samo od njih zavisi koliko će ova godina i polusezona biti dobra i uspešna.\n– Sledi nam naporan i težak rad, a iz svog ličnog iskustva znam da su zimske pripreme uvek najteže. Ciljevi kluba su vam poznati i shodno tome ćemo i da radimo, a ja ću vam opet, kao i prvog dana kada sam preuzeo funkciju šefa stručnog štaba, ponoviti da želim poštovanje, koje je za mene ključna stvar. Koliko poštovanja budete pokazali prema mojim saradnicima i meni, toliko i još više poštovanja ćemo mi ukazati vama. Od prvog dana, očekujem maksimalnu ozbiljnost i angažovanost – rekao je Krivokapić.\nS druge strane, na današnjoj prozivci pojavilo se još jedno dobro poznato lice navijačima Vojvodine, pošto se crveno-belima ponovo priključio vezista Vuk Mitošević (27), koji je prošlu polusezonu proveo u mađarskom prvoligašu Kišvardi. On je prošao omladinsku školu „Ilija Pantelić“, potom je od 2009. do 2013. godine bio član prvog tima Vojvodine, a očekuje se da u najskorije vreme i definitivno potpiše novi ugovor sa svojim matičnim klubom.\nDo odlaska u Tursku, fudbaleri Vojvodine treniraće u FC „Vujadin Boškov“ u Veterniku, kao i u sportskom centru „Sajmište“, koje poseduje teren sa veštačkom podlogom.\nMiloš Subotin2019-01-10T11:31:00+01:0010. januara 2019.|


Generalna direktorica kompanije m:tel Jelena Trivan je ekskluzivno otkrila da će Mundijal u Kataru 2022. godine direktno prenositi TV Arena Sport.\n– Telekom grupacija i m:tel od 1. januara imaće platformu na kojoj će biti moguće pratiti sve sportske kanale. Dobili smo i pravo za prenošenje Svjetskog prvenstva u fudbalu na teritoriji BiH i Srbije, rekla je Trivan i dodala:\n– Osim što ćemo podržavati sporske klubove, podržavaćemo i građane u njihovom pravu da u svakom trenutku mogu da gledaju svoje omiljene sportiste. U ovim teškim vremenima, podrška nije ni mala ni simbolična, poručila je generalna direktorica kompanije m:tel.\nKatastrofalne su ovo vijesti za većinu stanovnika Bosne i Hercegovine s obzirom da najveći broj bh. stanovništva nema ove kanale u svojoj ponudi.


Deset država regije formira kompaniju za trgovinu strujom\n15/06/2012 | 11:56\nMEPSO i elektroenergetski sistem-operateri iz devet država iz Jugoistočne Europe potpisale su ugovor s kojim se formira zajednička kompanija koja će organizovati koordinirane aukcije za zakup dalekovodnih kapaciteta za prekograničan prenos električne energije.\n“Kancelarija za koordiniranu aukciju Jugoistočne Europe” (SEE CAO) treba da optimizira zakup prenosnih kapaciteta i smanji dosadašnje troškove za prekogranični prenos električne energije.\nSedište kompanije, koja treba da počne da radi za godinu dana, a koja će imati godišnji proračun od 1,2 miliona eura i šest zaposlenih, biće u Podgorici. Njeni vlasnici su elektroenergetski sistem-operateri iz Crne Gore, Makedonije, Hrvatske, Slovenije, BiH, Rumunije, Grčke, Turske i Kosova, a Albanija je jedan od osnivača.\nPočinje sezona kupanja u Beogradu\nPoslanicima 105.000 mesečno za “prinudni odmor” dok se ne formira vlada


Gutanje žaba - Srpskainfo\n"Narod stavi dva prsta i povrati, kada mu spomenete stranke!"\nOdavno na političke partije u Srpskoj, u cijeloj BiH, niko nije udario ovako jako kao gradonačelnik Banjaluke, gorecitoranom rečenicom.\nNe zato što je Stanivuković politički prepametan, nego zato što je na ličnom primjeru osjetio da živimo u vremenu u kome je za pobjedu presudan pojedinac, a ne stranka, vremenu u kome (bar u opoziciji) prevagu odnose glasači kojima se partije gade, ali spremni su da zaokruže nečije ime i prezime. Koliko će da traje to vrijeme, druga je priča.\nU toj jednoj rečenici opisane su sve aktuelne asocijacije na političku stranku: gađenje zbog grupe pojedinaca unutar nje koji, zarad ličnih interesa, pristaju na trule kompromise; užasavanje zbog ogromnog novca koji isisavaju iz budžeta, a za opšti interes ne rade ništa; nerviranje zbog sporosti donošenja odluka; licemjerje zbog sakrivanja iza stranačkih organa… Što političke partije prije shvate ovu poruku, prije će izbjeći dalji pad rejtinga u korist pojedinaca.\nIstina, sve stranke kod nas su manje ili više liderske. Ali, njihova razlika u odnosu na Stanivukovićevu poziciju je u tome što u prvom slučaju svi u partiji rade za lidera, a u drugom slučaju on radi sam za sebe. Bez velike infrastrukture, bez kompromisa s tajkunima i koalicionim partnerima, na krilima teatralnih javnih nastupa, a potom pobjede.\n“Narod povrati, kada mu spomenete stranke” Stanivuković ponovo o nadpartijskom pokretu, a evo šta kažu lideri PDP, SDS i DNS\nUpravo zato je njegovo najavljivanje nadstranačkog pokreta za opšte izbore 2022. najviše zabrinulo opozicione partije. Mada smo iz nekih od njih već čuli podršku, ona je daleko od toga. Ni PDP, ni SDS, ni DNS nisu spremne da prestanu da budu ključni faktori opozicione borbe. Zar da dozvole Stanivukoviću, Vukanoviću, Trivićevoj, Stanišiću i ostalima da oni vode glavnu riječ, da okupljaju sve što je nezadovoljno u Srpskoj, umjesto da partije prave dogovor po svojoj mjeri i da unaprijed dijele neosvojeni plijen?\nDakle, na jednoj strani imamo pojedince koje još nosi popularnost sa lokalnih izbora, koji su u ovom trenutku jači i od lidera nekih stranaka, a na drugoj stranke koje i dalje vjeruju u arhaičke vidove politike borbe, koje imaju kakvu-takvu infrastrukturu neophodnu za opšte izbore, ali koje u svojim redovima broje pojedince koji liče na sve, samo ne na promjene.\nBiće mnogo „gutanja žaba“.\nKolumne DNSDraško Stanivukovićnadstranački pokretopozicijaPDPSDSstranke\nZajednička izjava SDS, PDP i DNS "Što prije do nove većine u Narodnoj skupštini Republike Srpske"\nŠarović za SRPSKAINFO: Opozicija su svi koji ne podržavaju vlast, za to nisu potrebne „zasluge“\nNADSTRANAČKI POKRET Pitali smo Stanivukovićeve "saborce" šta misle o njegovoj ideji


Vučićevo ime biće na svim izbornim listićima - Infobrif\nObjavljeno 22.02.2020. u 10:45 poslednja izmena 22.02.2020. u 10:27\nSrpska napredna stranka održaće u ponedeljak sednicu Glavnog odbora čija glavna tema će biti liste kandidata naprednjaka za predstojeće lokalne, pokrajinske i parlamentarne izbore, saznaje Danas od izvora s političke scene.\nSagovornici Danasa ističu da će sednici GO prethoditi sastanak Predsedništva stranke, kao i da je u petak održan i sastanak takozvanog „proširenog“ Izvršnog odbora SNS na kojem su „pripremane teme za sastanak GO“.\nSagovornici Danasa ističu da će naprednjaci imati ukupno oko 5.000 kandidata, uključujući kandidate za lokalne odbornike, predsednike opština, pokrajinske i republičke poslanike…\n„Nije lako naći tako veliki broj ljudi, pogotovo ne na lokalnom nivou, imajući u vidu činjenicu da pojedini lokalni funkcioneri SNS nisu naročito popularni, ali naprednjacima olakšava posao to što su za razliku od 2016. godine, na vlasti u gotovo svim opštinama u Srbiji, pa su im tako na raspolaganju brojni resursi. Iako se na sva zvona priča da kampanja neće biti funkcionerska, nerealno je očekivati da u opštinama neće biti korišćeni resursi poput službenih automobila“, kažu izvori našeg lista.\nNasuprot tome, očekuje se da će visoki funkcioneri naprednjaka na predizborne skupove u gradove Srbije „paziti da ne dolaze automobilima u vlasništvu državnih institucija, uključujući razna ministarstva“.\nPrema saznanjima našeg lista, predlog je da liste vladajuće partije na svim izbornim nivoima sadrže u svom nazivu i ime predsednika Srbije i lidera SNS Aleksandra Vučića, a da zvaničan slogan bude: „Aleksandar Vučić – za našu decu“.\n„Može se reći da će Vučić biti nosilac svih lista naprednjaka, odnosno da će se njegovo ime naći na svim izbornim listićima. Vučićeva popularnost i visok rejting biće glavni adut naprednjacima, dok će ostali funkcioneri biti u drugom planu, a neki, izrazito nepopularni poput zamenika gradonačelnika Beograda Gorana Vesića, biće krajnje skrajnuti u kampanji“, objašnjavaju upućeni u dešavanja u SNS.\nNajviše „novih lica“ očekuje se među kandidatima naprednjaka na lokalnom nivou. Kako saznajemo, to će se odnositi i na „pojedine beogradske opštine jer postoji nezadovoljstvo vrha stranke radom lokalnih funkcionera“. S druge strane, ne očekuju se „krupnije izmene“ kada je reč o listi za republičke poslanike, ali se smatra da će se među kandidatima naći više pripadnika mlade generacije.\n„Tokom kampanje SNS insistiraće se na nekoliko tema: životnom standardu, zdravstvu, masovnom odlasku mladih u inostranstvo, dok će recimo Kosovo biti samo usput pominjano. Odliv mozgova nije bio pominjan u prethodnim kampanjama, ali je dobro poznato da je taj problem postao još intenzivniji u protekle četiri godine, a i najnovija istraživanja javnog mnjenja pokazuju da je masovno iseljavanje, pre svega mladih, među tri pitanja koja najviše brinu građane, i to starije, jer im se deca iseljavaju. Naprednjaci ozbiljno računaju upravo na glasove starijih građana Srbije, i smatra se da se tu može privući više od milion glasova“, preciziraju izvori Danasa.\nIzvori Danasa tvrde da su „u igri“ tri datuma za raspisivanje izbora – 2. mart, 4. mart i 6. mart.\nKako saznajemo, najverovatnije će Vučić, u svojstvu predsednika države, to učiniti 2. marta, pre puta u Sjedinjene Američke Države.\nPodsetimo, on je nedavno kazao da će to biti „najduža kampanja“. Prema ranijoj najavi generalnog sekretara predsednika Nikole Selakovića, izbori će biti održani 26. aprila.\nAleksandar VučićIzboriizborni listićiSrpska napredna stranka\nTrivan: Pregovaramo o izbacivanju plastike, a pošumljavanje ubrzavamo